text:
Ibi bintu birashimishije, irebere nawe icyo umushumba mukuru Pastor Ndayizeye Isaie yaganirije abari mu gitaramo cyo gusengera abayobozi bashya ba CEP-UR HUYE CAMPUS
Nimwiyuhagire mwiboneze, mukureho ibyaha byo mu murimo yanyu bive imbere yanjye, mureke gukora nabi (Yesaya 1:16), kuri uyumunsi twagiriwe umugisha wo kubana n’umushumba mukuru ariwe Pastor Ndayizeye Isaie muri uyumuhango wo gusengera abayobozi, sibyo gusa ni nawe wari umwigisha w’Ijambo ry’Imana kuri uyumunsi wakibaza uti “byari bimeze bite.”
Pastor Isaie mu ijambo ry’Imana agira ati “igihe yesu yatangiye ivugabutumwa nibwo yavuze aya magambo kandi ninako yavuze agiye gusubira mu ijuru (Matayo 4:17-23). Yesu araduhamagarira kugira umutima wuzuyemo ubwami bw’Imana kuko ubwami bw’Imana buhatira buri wese kubana n’abantu neza, umwanzi ahora abirwanya kuko na yesu nyuma yo kubatizwa yajyanywe mu butayu hanyuma umwanzi amusangayo, ariko ibyiza nuko Yesu yamutsinze no mu butayu, umwanzi atugeragereza mu butayu aho abantu batabona, ariko uri muri yesu abasha ku muntsindirayo, wakibaza impamvu ituma umwanzi ahora yifuza ko watsindirwa mu ibanga?
Umushumba mukuru Pastor Ndayizeye Isaie
Yesu yatsindiye umwanzi mu butayu ntakintu nakimwe gihari niyo mpamvu nawe ugomba gutsinda umwanzi kuko ufite yesu muri wowe, Ese koko ari muri wowe? Tumenye umuryango twinjiriyemo tuza mu gakiza, gusa umuryango w’ibanze ni uwo kwihana ibyaha, uwo iyo uwuciyemo ubonamo ibyiza by’ubwami kuko niwo muryango banyuramo kugira ngo bagere/ buzure ubwo bwami, hari abaje bazanwe no kwihana ibyaha ariko hari n’abandi baje kubw’ibibazo byabo, ariko yesu we aratubwira ngo hahirwa abakene mu mitima yabo, ariko si abakene mu byumubiri yavugaga abakene bakeneye ijambo ry’Imana kugira ngo babashe gukira.
Yesu yavuze ku mugani w’ umubibyi wasohoye imbuto agiye kubiba, zimwe zaguye mu mahwa, izindi munzira, ndetse no ku kara, Umugani w’umubibyi uvuga imikurire y’imbuto ukurikije ubutaka zabibwemo. Yesu yakomeje ku basobanurira ibyerekeye imbuto zaguye mu nzira agira ati “Abo ni bo bamara kumva ijambo ry’Imana, uwo mwanya Satani akaza agakuramo iryo jambo ryabibwe muri bo.” (Mariko 4:15).
Nk’uko ubutaka bwo mu nzira nyabagendwa buribatwa n’abantu n’inyamaswa bugakomera, ni ko n’umutima wuzuye ibirangaza by’ isi n’ibinezeza by’ibyaha umera. Kubera imigambi mibi yuzuye kwikunda no kwikubira, umutima unangirwa n’ibihendo bibi by’ibyaha. (Abaheburayo 3:13.), Abantu ntibamenya ubukene bwabo cyangwa se akaga barimo. Birengagiza ubutumwa bw’ubuntu nk’aho ari ikintu kitabareba, nk’uko inyoni zitoragura imbuto zigwa mu nzira.
Ni ko Satani adaha imbuto nziza zabibwe mu mitima akazimaramo. ijuru banoza imitima y’abantu ngo bumve ubutumwa, umwanzi we aba ari maso ngo atume ubwo butumwa butubera imfabusa. Satani yuzuza ibitekcrezo inyungu z’isi, agatera mu bumva ubutumwa ibitekerezo by’ihinyu (guhinyura), kunenga no gushidikanya. Ndetse n’igihe imvugo y’umubwiriza ishobora kuba atari nziza ngo inezeze abamwumva, usanga iryo hinyu rituma ukuri Imana yifuzaga kumenyesha abantu kutagira icyo kubamarira.
Abaragwa b’ubwami n’abantu bihannye ibyaha bera imbuto kubw’ijambo, kuko buzuye ubwami kandi bera imbuto no mubatari bihana. Tube aho turi ariko tuziko atari iwacu, nidukora tumenye ko hari undi utugenzura (supervisor) niba umwanya (position) urimo utari kugaragaza ubwami bw’Imana uri guhombera ijuru. Umugani w’ubukwe bw’umwana w’umwami bwatubera impuguro, umwami yatumiye abantu ngo baze mu bukwe bw’umwana we hanyuma banga kuza arongera arabatumira abinginga ariko ntbabyitaho, umwami yabahaye byose barangije amaso yabo ajya kubyo bahawe ntibongera kureba umwami wabibahaye.
Byatumye umwami ababara maze abagabaho ibitero kuko bari bamwibagiwe (matayo 22:1-14), Ese nawe aho niwaba uhugiye kubwo Imana yaguhaye ( amashuri, akazi ndetse n’ibindi) bikaba bituma utangiye kujya uyiburira umwanya? Niba ariko bimeze, saba Imana imbaraga.
696 total views, 2 views today


c: text/html

text:
Mu Rwanda hashyizweho gereza zihariye zifungirwamo imfungwa n’abagororwa b’abagore, Mu kubagorora hifashishwa gahunda zitandukanye zirimo amasomo y’uburere mboneragihugu, kwigishwa amasomo asanzwe harimo gusoma no kwandika ndetse n’imyuga. Ubwo Komiseri Mukuru Wungirije w’Urwego rw’Igihugu Rushinzwe Imfungwa n’Abagororwa DCGP Jeanne Chantal Ujeneza yasuraga abagore bo muri gereza ya Nyamagabe yashimye imyitwarire iranga abagore bafungiye muri iyi gereza kuko nta bitekererezo by’ingengabitecyerezo ya genoside byabagaragayeho mu cyumweru cyo kwibuka ku nshuro ya 22 genoside yakorewe abatutsi. Komiseri Mukuru Wungirije wa RCS Jeane Chantal Ujeneza .aganira n’abagororwa b’iyi gereza yababwiye ko nibemera kugororoka ari ukubaka umuryango nyarwanda kuko umugore ari umutima w’urugo. DCGP Jeanne Chantal Ujeneza yasabye imfungwa n’abagororwa ba gereza y’abagore na Nyamagabe ko bakwitabira akagoroba k’ababyeyi kugirango bajye baganira ku bibazo bibareba, bishingiye ku kuba bari muri gereza. DCGP Jeanne Chantal Ujeneza yababwiye izi imfungwa n’abagororwa ko kuba ni ubwo bari muri gereza atari ibicibwa.
Yaragize ati”Kuba muri hano ntabwo muri ibicibwa, guhanwa ntabwo ari ugucibwa ni ukugirango mwerekwe ibyo mwatandukiriye ngo mugaruke ku murongo. Niyo mpamvu mu kagoroba k’ababyeyi turahanana….kandi indangagaciro z’umuco nyarwanda mwigishwa namwe mujye muzigisha ku bantu babasura” Abagororwa b’abagore bafungiye muri gereza ya Nyamagabe bashimiye ubuyobozi uburyo bitabwaho mu mibereho myiza, harimo no kuba ubu basigaye baremerewe kujya batunga umusatsi kandi bitarabagaho.Imfungwa n’abagororwa ba gereza ya Nyamagabe basabye ubuyobozi bukuru bwa RCS ko bahuzwa n’imiryango bahemukiye muri genoside yakorewe abatutsi kugirango bayisabe imbabazi, maze Komiseri Mukuru wa RCS abizeza ko bazabiibafashano. Komiseri Mukuru Wungirije wa RCS yanasuye kandi abacungereza ba gereza ya Nyamagabe abasaba kurushaho kurangwa n’imyifatire myiza. Gereza yihariye ya Nyamagabe ifite umwihariko wo kuboha uduseke, abagore bayifungiyemo bakaba bafite intego yo kuboha uduseke ku buryo twakoherezwa ku rwego mpuzamahanga.

robotstxt: allowed

filter: keep


text:
Nyuma y’aho mu idini rya “EDNTR” hashize iminsi bigaragara ko uwitwa Bishop Nyirinkindi Euphraim umaze igihe mu buyobozi na Bishop Twagirimana Charles barwanira kuyobora iri dini, ikinyamakuru impamba.com cyakusanyije amakuru mu bakristu batandukanye bagihamiriza ko aba bose bafite imiziro itabemerera kuba abavugizi b’iri Torero.
Muri uku gukusanya aya makuru icyo aba bakristu bagarukaho ni uko Urwego rw’Igihugu rushinzwe Imiyoborere (RGB) rukwiriye gukora ibishoboka byose kugira ngo Bishop Nyirinkindi na Bishop Twagirimana bose ntihazagire uwemererwa kuyobora “Église de Dieu du Nouveau Testament au Rwanda” (EDNTR) (rizwi ku izina ry’aba de Dieu) kubera ibyo banengwa birimo kutaba inyangamugayo.
Ikinyamakuru impamba.com cyavugishije Bishop Nyirinkindi na Bishop Twagirimana Charl
Mu itorero rya ADEPR hasohotse amabwiriza mashya asaba abayoboke bayo kuyagenderaho, ibi bije nyuma y'uruhurirane rw'ibibazo by'ingutu byagaragaye mu buyobozi bwa ADEPR bigatera abayoboke bayo guta icyizere kuri aba bayobozi bagaragaweho n'umugayo bamwe muribo bagakurwa ku bupasitoro bakanacibwa no muri ADEPR kuko batajya ku igaburo ryera.
Umunyamakuru wa impamba.com akimara kumenya iby’aya mabwiriza mashya,yabajije Rev.Karuranga Ephrem Umuvugizi wa ADEPR icyo aya amabwiriza mashya yo ku wa 16/03/2018 agamije, icyo aje gukemura ,maze agira ati" ni byo koko twashyizeho amabwiriza mashya avuguruye ashingiye no ku mirongo ya Bibiriya mu rwego rwo gukumira bimwe bitera abayoboke bamwe kwifatanya nabagira umugambi wo gusenya Itorero”.
Akaba yarashimangiye ko udashoboye kuyagenderah
Izi mpinduka zateguwe tariki ya 6 Kanama 2019 nk’uko tubikesha itangazo ADEPR yashyize ahagaragara risinyweho n’umuvugizi wa ADEPR ari we Rev Karuranga Euphrem.
*ABASHUMBA B’INDEMBO*
Iburasirazuba ni Rev.Kalisa Emmanuel yayoboraga amajyepfo
Amajyepfo ni Rev. Ndimubayo Charles yayoboraga amajyaruguru
Amajyaruguru ni Rev.Murindahabi Canisius yayoboraga Akarere ka Rurindo.
Uwayoboraga ururembo rw’iburasirazuba Rev.Bizimana Augustin
yagizwe umukozi mu biro bikuru bya ADEPR aho azakora nka DEVE asimbuye
Past Rudasingwa Claude
*ABASHUMBA B’INDEMBO BUNGIRIJE*
Amajyepfo ni Rev.Ruzibiza Viator yari yungirije amajyaruguru
Iburengerazuba ni
Rev.Karayenga Jean Jacques yari yungirije amajyepfo
Amajyaruguru ni Rev. Ndikumana Godefroid yariyungirije iburasirazuba
Ib
Ndayambaje Karima Augustin, Gitifu w'Akagari ka Biryogo mu Murenge Nyarugenge mu Mujyi wa Kigali aratungwa agatoki mu gusenya Koperative yitwa "United Street Promotion Coperative" (USPC) izwiho gucuruza ibihangano by’abahanzi no kubirengera, agashyigikira iyitwa "Unity Gospel Music" (UGM) ikorana n’abahanzi baririmba indirimbo z’Imana, bivugwa ko itagira ipatanti, ikaba itanatanga umusoro.
Ikinyamakuru impamba.com kikimara kumva aya makuru muri aka Kagari ka Biryogo mu Murenge wa Nyarugenge, cyegereye abanyamuryango b’iyi koperative “United Street Promotion” ikora ibyo kugurisha no gucuruza ibihangano muri rusange by’abahanzi mu nyubako ya “Maison trésor” mu Biryogo, bavuga ko batabaza inzego za leta kugira ngo zibarenganure.
Ushyirwa mu majwi mu gushaka gusenya iyo Koperativ
Arnaud Ntamvutsa, Umuyobozi w’Ihuriro ry’Abanyamakuru ba Gikristo mu Rwanda (Christian Media Forum-CMF), akaba n’umuyobozi wa Urugero Media Group Rwanda, arakora ubukwe na Umutoniwase Jane bakunda kwita (Tonny) w’umuririmbyi muri “Kingdom of God Ministries” kuri iki Cyumweru tariki ya 28 Nyakanga 2019, mu Mujyi wa Kigali.
Gusezerana imbere y’ Imana biraba saa munani n’igice ku Kicukiro mu Kagarama muri “Eglise Evangelique des Frères en Christ” naho abatumiwe bakaba bagomba kwakirirwa muri Rainbow Hotel mu Karere ka Kicukiro.
Bitegenyijwe ko ubukwe bwa Arnaud Ntamvutsa na Tonny bugomba kwitabirwa n’ ibyamamare bitandukanye.


text:
Ayinkamiye Christine, utuye mu murenge wa Busogo mu karere ka Musanze, avuga ko ikibazo abasigajwe inyuma n’amateka bagihura nacyo ngo ari uko hari serivisi badahabwa kuko hari ubwo bavuga ikibazo cyabo mu buyobozi ntibubashe kucyumva.
Yagize ati “Nubwo hari ubuyobozi bw’ibanze buhari, umuntu hari ubwo avuga ikibazo afite ntibacyumve. Urugero natanga nk’ubu twatowe n’inteko y’abaturage kugira ngo twubakirwe, ubwo twari tumaze imyaka 20 mu nzu y’umurenge, barangije bayidusohoramo barayivugurura barangije baravuga ngo twe turacyari batoya tuziyubakira, kandi turi mu cyiciro cya mbere. Nta sambu tugira, ntaho kuba tugira, ariko bashyiramo abandi baturage bari mu cyiciro cya mbere kandi bafite amasambu ngo ni uko batuye mu manegeka”.
Mukandayambaje Vestine wo mu karere ka Nyagatare, avuga ko bifuza ko bagiraimpinduka ariko letaikabigiramouruhari.
Yagize ati “Iyo urebye aho dutuye usanga hari abakiduheza cyangwa ugasanga hari abagitinyuka kutubwira amagambo y’urukozasoni. Turacyari inyuma cyane mu iterambere, ariko turasaba ubuyobozi ko bwagira umwihariko mu kurengera uburenganzira bw’abasigajwe inyuma n’amateka bahoze ari abatwa. Ikindi usanga ubuyobozi butatwakira kimwe nk’uko bakira abandi bigatuma tuba mu buzima bwo kwiheba”.
Ayinkamiye akomeza avuga ko ashima perezida wa Repubulika wemeye ko bazamuka kimwe nk’abandi banyarwanda bose ariko ngo ubuyobozi bw’ibanze bwo hasi ntabwo bukurikiza amabwiriza ya perezida kuko bubaye buyakurikiza nta kuntu inteko rusange yatorera umuntu mu nama ngo umuyobozi aze amukuremo kandi byitwa ko ari mu cyiciro cya mbere.
Musabyimana Yvonne Umuyobozi ushinzwe ibikorwa mu muryango COPORWA, avuga ko ubushakashatsi bugamije kureba niba imibereho y’abasigajwe inyuma n’amateka ishobora kuba yarahindutse, ariko mu bigaragara nta gihinduka ahubwo ubushakashatsi bugaragaza ko bakibayeho nabi.
Yagize ati “Ububushakashatsi bwagaragaje ko nta kigeze kiyongera ku miberaho yabo. Ni ikibazo gikomeye kubona nko mu karere ka Gasabo hari abaturage baba mu mahema aho usanga nk’umuryango w’abantu umunani baba mu ihema. Ibyo ni ibyagaragaye muri filime mbarankuru yakorewe mu karere ka Gasabo. Urumva haracyari ikibazo gikomeye. Icyifuzo cyacu ni uko imibeho y’abasigajwe inyuma n’amateka yahinduka ikava ku kigero cyo ku mibereho mibi bakagira imibereho myiza”.
Musabyimana akomeza avuga mu turere tw’icyaro twa kure bikabije kuko abana batiga, abantu babayeho mu buzima bw’ubwihebe.
Habumugisha Jackson umukozi mu kigo gishinzwe iterambere ry’inzego z’ibanze (LODA) avuga ko bashyira mu bikorwa gahunda ya leta yo kugabanya ubukene bukabije mu banyarwanda, harimo ubudehe na VUP ndetse no gutanga inkunga y’ingoboka bashingiye ku ngo zikennye.
Yagize ati “Mu by’ukuri twese hari ingo tuvukamo cyangwa izo tuvamo ariko mu gutanga inkunga ingo zikennye cyane nizo duheraho dufasha. Ahubwo mureke dufatanye kuko twebwe mu byo dukora twabuze n’abantu duha inguzanyo kandi ntabwo duheza kuko buri muryango wose ukennye ufite uburyo uhabwamo inkunga cyangwa ufashwamo. Mu gihe rero hakiganirwa uburyo abasigajwe inyuma n’amateka bakwitabwaho by’umwihariko mwashaka n’uburyo mwakwaka inguzanyo zitandukanye ziba ziteganyijwe”.
Umuryango Nyarwanda utegamiye kuri Leta, uharanira inyungu n’iterambere ry’abasigajwe inyuma n’amateka (COPORWA) washinzwe mu mwaka w’1995 ubu ukaba ufite abanyamuryango basaga ibihumbi 36.


text:
Hoteli Five to Five yiteguye kuzakira neza abashyitsi bazitabira inama ya CHOGM
Imwe mu ma Hoteri akunzwe na benshi ikorera mu Karere ka Gasabo mu mujyi wa Kigali Five to Five, Ubuyobozi bwayo buravuga ko nk’uko babisanganywe mu muco wabo mwiza, biteguye kuzakirana urugwiro na serivise nziza abashyitsi bagiye kuza mu Rwanda mu minsi mike, ari nako basaba abo basangiye umwuga w’amahoteli kuzatera ikirenge mu cyabo.
Ni ibitangazwa na Bwana HAGUMINSHUTI Jean Baptiste Umuyobozi Mukuru wa Five to five Hoteli, mu kiganiro kigufi yagiranye n’Itangazamakuru kuri uyu wa kabiri tariki ya 07 Kamena 2022, akaba yibanda ahanini kuri Serivise basanzwe batanga nko kwakira neza ababagana, amafunguro atunganijwe muburyo bwa gihanga, isuku, ibyumba byo kuraramo n’ibindi.
Agira ati “Iyi ni Hoteri y’ikitegerezo, ku buryo mu bushakashatsi buherutse gukorwa n’ababishinzwe, bugaragaza ko iri muri Hoteli enye za mbere muri Kigali, ikaba imaze kumenyekana kurushaho bitewe na Serivise nziza badusangana.
Iyi ni Hoteli kandi yatangiye imirimo yayo muri 2014. Kuva icyo gihe tukaba tutarahwemye na gato gukorera ibyiza abatugana. Abantu benshi batugana, bakaba bakunze kunyurwa n’Inkoko itekerwa n’iyokerezwa hano, ifi yacu nayo ikaza ari akarusho birumvikana.
Ku bw’izo mpamvu zose mvuze n’izindi tukaba turi kwitegura kuzakira abashyitsi bacu bagiye kuza mu nama ya CHOGM, ibizatuma badukumbura, ndetse bakazifuza kugaruka gusura u Rwanda igihe cyose.
Bwana Jean baptiste, aboneraho gusaba bagenzi be bafite amahoteli muri Kigali no mu nkengero zayo, gukenyera bagakomeza, kugira ngo bazakire neza abashyitsi uko bisanzwe mu muco uranga abanyarwanda, kugira ngo n’ubutaha ngo bazagaruke bishimye
Asoza avuga ko Hotel Five to five, uretse no kugira amafunguro ateguranwe ubuhanga bakesha abakozi b’inzobere, banafite ibyumba byo kuraramo 22 bihora bitunganyije neza, akarusho kakaba isuku Hoteli ihorana muri rusanga.
Five to Five Hotel, ni Hoteli y’ Inyenyeri 3. Ni imwe mu mahoteli y’ikitegerezo mu mujyi wa Kigali, iherereye mu murenge wa Remera, Akarere ka Gasabo munsi gato ya Stade Amahoro.
Abifuza ibindi bisobanuro cyangwa se bashaka gusura iyi Hoteli yo mu kinyejana kigezweho baterefona kuri 0788599859 cg 0788676964, wanasura website yabo https://fivetofivehotel.com/ ugahabwa ibisobanuro bihagije n’ababishinzwe.


text:
Menya impamvu 5 (eshanu) zituma abantu bakomeza kwicwa n’inzara kandi batunze ibyo kurya byinshi.
Nikibazo gikomeyecyane gusonza ukicwa n’inzara kandi ibiryo bihari ubireba, Abisirayeli banze kurya bicwa n’inzara kandi bareba ibyo kurya. nk’uko byari byahanuwe n’umuhanuzi Amosi, wari umwe mu bashumba b’i Tekowa, y’ibyo yabonye byerekeye ku Bisirayeli, ku ngoma ya Uziya umwami w’u Buyuda, no ku ngoma ya Yerobowamu mwene Yehowasi, umwami wa Isirayeli.
bimuye Imana muiribo maze bimika izindi mana muribo bagira ishyaka n’umwete wo kurenganya abakene cyane kugirango bagwize ubutunzi bwabo ariko ibyo ntibyigeze bishimisha Imana nagato (Amosi 8:5-6)
nubwo byari bimeze bityo ntakabuza ko uwiteka yakomeje kuzirikana umubabaro w’abo bakene barenganyaga abatumaho umuhanuzi Amosi, nuko nawe arababwira ati uku ni ko Uwiteka Imana ivuga, nzateza inzara mu gihugu, ntizaba ari inzara y’ibyokurya cyangwa inyota yo gushaka amazi, ahubwo izaba ari iyo kumva amagambo y’Uwiteka. (amosi 8:11)
baburirwa ko bazajarajara bava ku nyanja imwe bajya ku yindi, bazava ikasikazi bajye iburasirazuba, bazakubita hirya no hino bashaka ijambo ry’Uwiteka be kuribona. ese uyu munsi abantu bo mu matorero ntibagereranywa n’aba bisirayeli? banze kurya ibyo kurya bigihari bicwa n’inzara. Hari Impamvu 5 zitera inzara cyangwa kudakura kandi ibyo kurya bihari.
1. Kugira ibyo kurya ariko ukabura umwanya wo kubirya; aha uba ufite ibyo kurya(ijambo ry’Imana) ufite ibitabo byinshi ariko ntubone umwanya wo gusoma ngo ugire ibigufasha mubuzima bwawe no mumibereho, ahubwo ugahora ufite ibiguhugije byinshi kandi bidafitiye ubugingo umumaro, ibyo bitera inzara.
2. Inzara y’ubunyanda; kuba ufite inzara cyangwa wumva ushaka ibyo kurya kandi ushonje ariko ukagira ubunyanda bwo kubirya, ninako umuntu aba ashaka cyangwa yumva ashaka gusoma ijambo ry’Imana ariko akagira ubunyanda bwo gusoma agahita abona ibindi bimuhuza ntabe akirisomye.
3. Kurya ibyo kurya binshi ariko bidafite intungamubiri; mwibuke ko ifunguro rigomba kugira ibifite intungamubiri z’amoko atatu, rifite ibyubaka umubiri, ibirinda indwara, n’ibitera imbaraga. Muburyo bw’umwuka, umuntu agomba gusoma no kwiga ijambo ry’Imana agakuramo ibyubaka ubugingo, ibirinda indwara zo mu mwuka cyangwa mubugingo (ibyaha) n’ibitera imbaraga ubugingo (kumva ukomeye, wubakitse utapfa kunyeganyezwa nibibonetse byose) rero iyo uriye idafite intungamubiri bituma ugwingira ntukure.
4. Kurya ibyo kurya byinshi byiza ariko biroze; baravuga ngo “umwana urya mu mihana myishi ngo ntamenya aho yanduriye” bishatse kuvuga iki? Iyo utarinda ubugingo bwawe ugakoresha amaso, umunwa, amatwi, amazuru, n’ibindi byiyumviro n’ibitekerezo byawe ukita kubidatunganye, udafite ijambo muri wowe rikurinda ibyo byose bituma winjiza ibintu bose muri biriya bice byavuzwe haruguru bikaguhindura, bikakwica mu bugingo kuko biroze. ese iyo bavuze ngo umuntu yapfuye ahagaze ugirango hari ukundi baba bavuze? aba yarigaburiye ibiryo biroze.
5. Kutita ku iherezo ryacu; satani ni umushinjacyaha, yesu ni umushinjuracyaha mwiza (umu avoka) naho Imana niyo mucamanza wacu kandi utabera. Iyo ukora ibyaha uhora ubwira yesu ngo agushinjure ugahinduka umwere ariko iyo utarekeye aho gukora icyaha, nyamara igihe kizagera uwo witaga umushinjura cyaha ahinduke umucamanza ubundi agukatire ibihano bigukwiriye kuko wanze kumva.
yasize atanze ingingo azabaza igihe azaba amaze guhabwa kuba umucamanza, isi irimo indushyi, abakene, abarwayi, abari munzu y’imbohe, aboroheje kandi abo bose ni Yesu uhari nyamara rimwe narimwe arirengagizwa, tukibwira ko Yesu ari mu ijuru nyamara siko biri, ahubwo Yesu akorera mubantu, niyo mpamvu yavuze ko azabasubiza ati ‘Ndababwira ukuri yuko ubwo mutabikoreye umwe muri bene Data aba boroheje bari hanyuma y’abandi, nanjye mutabinkoreye.’ Abo bazajya mu ihaniro ry’iteka, naho abakiranutsi bazajya mu bugingo buhoraho.” (Matayo 25:45-46)
Icyo dusabwa, gusoma ijambo ry’Imana no kuryiga neza kandi tukarigira ubuzima kugirango tuzayihamye no mugihe cyamapfa, ntituzicwe n’inyota nkuko byagendekeye abisirayeli muri kiriya gihe. Ubwo Imana iri kutuburira ko hagiye gutera inzara, itari ibyo kurya by’umubiri ahubwo ari inzara y’ijambo ryayo tuve mubiturangaje dusome bityo twivomere amazi azaba ahagije azadutunga mugihe cyo kugotwa kandi ugire n’umwete wogukomeza igihome cywe (nahumu 3:14)
106 total views, 2 views today


text:
Abafite ubumuga bahangayikishijwe n’uko zimwe muri serivisi zifashisha ikoranabuhanga zitaborohereza ngo bazibonemo nk’abandi banyarwanda, bakavuga ko ahanini biterwa no kuba abategura uburyo zitangwamo batabatekerezaho.
Vuguziga Innocent wo mu karere ka Rwamagana, ni umwe mu bafite ubumuga bwo kutabona, avuga ko serivisi zimwe na zimwe batabasha kuzibona, agira ati “Hari porogaramu nyinshi za mudasobwa usanga zifite ikibazo gikomeye cy’uko abazikora batita ku buryo bufasha abafite ubumuga”.
Ubu serivisi nyinshi za Leta zitangwa binyunzwe ku rubuga rwa Irembo, Vuguziga avuga ko ubu buryo bwirengagije abafite ubumuga kuko hari serivisi basonerwaga ubu bagasabwa kuzishyura, agira ati “Abakoze iriya mishanga nk’Irembo, ntibigeze bateganya uburyo nk’umuntu ufite ubumuga yahabwa nimero akayishyiramo akaba yabasha gusonerwa serivisi ubusanzwe atishyuraga nk’izo kwa Noteri, icyemezo cy’amavuko n’ibindi batishyuraga cyane cyane abamugariye ku rugamba”.
Dr. Mukarwego Betty, umwarimu muri Kaminuza y’u Rwanda ufite ubumuga bwo kutabo, avuga ko nk’iyo ugiye muri Siberi (Cyber), usanga imashini zimwe za mudasobwa zidafite porogaramu umuntu ufite ubumuga yakoresha ngo abashe kuzisomeraho.
Dr. Mukarwego Betty atanga ikiganiro mu nama nkuru y’abafite ubumuga
Avuga ko imbogamizi ari nyinshi zirimo n’izikora ku bukungu bw’utabona mu buryo butaziguye, Dr. Mukarwego agira ati "Ibyuma bya ATM ibyinshi ntibivuga, usanga abenshi batabasha kwifatira amafaranga babikoresheje, byadufasha rero byose babishyizemo amajwi ku buryo n’umuntu utabona abasha kubikoresha atarinze gufata undi muntu ngo amubwire umubare we w’ibanga kuko abenshi banayabura, iyo ubwira abantu umubare w’ibanga wawe nta mutekano amafaranga yawe aba agifite".
Ibyuma bibikurizwaho biri mu bitorohereza abafite ubumuga bwo kutabona kubona serivisi za Banki
Ndayisaba Emmanuel, umunyamabanga Nshingwabikorwa w’inama nkuru y’abafite ubumuga, NCPD, avuga koko ko ikibazo gihari kuko ikoranabuhanga ari ikintu gishya mu Rwanda, bityo hakaba hari byinshi bitaranoga ku girango n’abafite ubumuga bibagereho kuburyo bukwiye bitewe n’ubumuga umuntu afite, akavuga ko ku ma Banki ho hari n’abanga kubaha amakarita bafite impungenge ko batazabasha kuyakoresha cyangwa bakibwa.
Ndayisaba Emmanuel, umunyamabanga Nshingwabikorwa wa NCPD mu nama y’abafite ubumuga
Avuga kandi ko n’amaterefone menshi atabafasha ariko hakaba hari ibiganiro n’amasosiyeti ayacuruza ku buryo hajya hazanwa izo ababona n’abatabona bakoresha. Ku bijyanye na Porogaramu zo muri mudasobwa avuga ko akenshi biterwa no kutamenya kuko mudosabwa yose ushobora kongeramo uburyo utabona yayikoresha.
Atangiza inama y’abafite ubumuga ku wa Kabiri tariki 26 Kamena, Minisitiri w’ubutegetsi bw’igihugu, Francis Kaboneka, yavuze ko ibibazo bigihari bizwi ariko uko ubushobozi bw’igihugu bugenda bwiyongera ari na ko bizakomeza gukemurwa ku buryo abafite ubumuga bibona muri serivisi zose zirimo iz’uburezi, ubukungu, imibereho myiza n’izindi.
Minisitiri Kaboneka yijeje abafite ubumuga ko ibitanoze bizakomeza gukosorwa


text:
Hakwiye kubaho ingamba zihariye mu kuzamura Abasigajwe inyuma n’amateka - Ubushakashatsi
Ubushakashatsi bwakozwe na Komisiyo y’Ubutabera n’Amahoro ya Diyoseze Gatolika ya Gikongoro, bwagaragaje ko abasigajwe inyuma n’amateka bafite ibibazo byihariye kandi ko bakeneye ubufasha bwihariye, kugira ngo na bo babashe gutera intambwe ibaganisha ku iterambere.
Jean Baptiste Ruzigamanzi, umuhuzabikorwa w’iyi Komisiyo, avuga ko imvano y’igitekerezo cy’ubu bushakashatsi ari ukuba barabonaga hashize igihe kitari gitoya bagerageza gufasha abasigajwe inyuma n’amateka mu iterambere, nyamara bakabona bahinduka gake gake cyane.
Ikindi cyabateye gukora ubu bushakashatsi, ni ukuba ngo ku ikubitito izina Abasigajwe inyuma n’amateka mu myaka ya nyuma ya 1994 ritaragenaga Abatwa gusa, ahubwo n’impunzi, abagore, abayisiramu n’abafite ubumuga, kuri ubu ibi byiciro bindi byo bikaba byaragaragaje impinduka, hagasigara Abatwa.
Ruzigamanzi ati “Muri Diyosezi ya Gikongoro, abasigajwe inyuma n’amateka babanje gukorana na Caritas, muri za 2008 na mbere yaho ndetse no kugeza muri za 2013. Komisiyo y’ubutabera n’amahoro natwe twiyemeje kubafasha mu mushinga w’imyaka itanu twatangiranye muri 2017, hanyuma isuzuma ryo hagati mu mushinga riza kugaragaza ko impinduka twifuza kugeraho, zigenda biguru ntege.”
Kuba nta mpinduka kandi ngo byagiye bigaragarira mu kuba hari abagiye bubakirwa inzu ukazasanga hasigaye igikanka cy’inyuma ibiti by’imbere barabicanye cyangwa n’inzugi barazigurishije, hakaba abahabwa inka kugira ngo zibafashe kuva mu bukene, bakazisiga imuhira bakajya kwahirira iz’abandi izabo zikicwa n’inzara.
Ikindi, usanga abana babo bahabwa ibikoresho by’ishuri bakanarihirwa amafaranga yo kurya ku ishuri, nyamara bakanga bakarivamo.
Mu byo abashakashatsi babonye bituma nta mpinduka zibagaragaraho, harimo kuba abasigajwe inyuma n’amateka babaho mu bukene bukabije, ku buryo usanga icyo baba bimirije imbere ari ugushakisha ibyo kurya.
N’abana bohereza ku ishuri, bakahafatira n’amafunguro ku bw’ubufasha, bagera aho bagata ishuri kuko imiryango yabo itabemerera kuba bataha ngo barye batakoze.
Ku rundi ruhande ariko, usanga n’iyo babonye ubaha ibyo kurya bihagije basubira gukora ari uko byashize, bo ubwabo bakivugira ko babiterwa n’ubujiji.
Ngo babwiye abashakashatsi ko uwabaha amahugurwa y’igihe kirekire nk’icy’amezi atandatu, bose uko bakabaye, bakigishwa ibintu bitandukanye birimo kumenya kuzigama no gukora bakiteza imbere, bagaruka bagasanga barateguriwe aho kuba heza, bagahabwa n’ibyo kurya byo gutangiriraho, batera imbere.
Ruzigamanzi ati “Mu byo bifuje kandi natwe tubona bikwiye kugira ngo bave mu bukene bwababayeho akarande, ni ukuba habaho kubakurikirana bya bugufi, atari mu rwego rw’umushinga ubafasha gusa, ahubwo no mu ngo aho bataha. Ubafasha akabana na bo, akabahora bugufi abereka ati wikora iki, ariko nanone akabareka bakagira uruhare mu byemezo bibafatirwa.”
Ruzigamanzi kandi ati “Ubushakashatsi bwagaragaje ko Abasigajwe inyuma n’amateka badakwiye gufatwa nk’abandi bakene basanzwe mu rugamba rwo kubafasha guhinduka. Kugira ngo na bo batere imbere bisaba ko bahabwa ubufasha bwihariye, kuko na bo ubwabo ari abantu bihariye, bafite ibibazo byihariye.”
Abamaze kujijuka muri bo banavuga ko nk’uko habayeho ikigega gifasha abarokotse Jenoside, hakabaho ingamba zihariye mu kuzamura abagore n’abafite ubumuga, hari hakwiye kubaho n’ingamba zihariye mu kuzamura abasigajwe inyuma n’amateka.
MENYA UMWANDITSI
Umunyamakuru wa Kigali Today/KT Radio
@ JoyeuseC
Ibitekerezo ( 1 )
Urakoze cyane ku bwiyo nkuru kandi rwose abo bavandimwe batekereje kuri abo Banyarwanda amateka akomeje gusiga inyuma Imana ibahe umugisha. Aba banyarwanda amateka yasigaje inyuma akomeje kubasiga inyuma mu iterambere. Leta nishake uko ibitaho byumwihariko.


text:
” hahirwa abakene mu mitima yabo kuko ubwami bwo mu ijuru ari ubwabo” Mukiza Yvan
UMWIGISHA: Mukiza Yvan
MATAYO 8:15
1 PETERO 5:6
1abakorinto 3:18
INTEGO: hahirwa abakene mu mitima yabo kuko ubwami bwo mu ijuru ari ubwabo
Umwigisha yagarutse kukuntu Yesu yatangariye umutwari uboneka mu igitabo cya Matayo 8:5-13 wari ufite kwizera kuko yabwiye Yesu tegekera aho uri umugaragu wanjye arakira kuko ntabwo yarafite gushidikanya kuri Yesu kuko yasobanukiwe neza uwo Yesu kristo ariwe aha umwigisha yavuze ko Yesu ari kutwibutsa ko ari we wadutoranyije atari twebwe twamutoranyije rero abakristo bamwakiriye tureke kumuha gahunda(condition) z’ ukuntu atuyobora rero ntabwo ari Yesu uzaca mugufi ni twebwe tugomba guca bugufi noneho umuntu ushaka kubona ubwami bw’Imana agomba kuba umukene mu mutima bizatuma aca bugufi kuko aribyo Yesu akunda.
Yagarutse ku kuntu umwigisha Paulo yakunze kuvuga ngo njyewe ndi imbata ya kristo kuko yari yarasobanukiwe neza ibyo arimo.Satani ajya ashukisha abantu ko hari icyo bamaze kumenya bigatuma batangira kwibaza ku Imana yifashishije umurongo uboneka mu igitabo cya mbere cya bakorinto 3 :18
Yongeye kuvuga ku Itorero ry’iradokiya ukuntu ryabanje kumenya Imana ariko nyuma rikaza kwibona rikababaza Imana yabwiye abakristo biraganzirwa ko Imana izatugaya kubera ubwibona bwacu
Abaheburayo 6:1 hagira hati” Nicyo gituma dukwiriye kuba turetse guhora mu bya mbere bya Kristo,tukigira imbere ngo tugere aho dutunganirizwa rwose,twe kongera gushyiraho urufatiro ubwa kabiri ari rwo kwihana imirimo ipfuye no kwizera Imana”.ibi bitwereka ko tugomba kwimuka aho turi kuko ari ahandi heza haruka aho turi aha abakristo bajya bibesha ko aho bari ariho hanyuma oya ibi sibyo ahandi heza haruta haho uri kandi ushatse Imana neza utayiryarya yahakugeza.
Yongeyeho ko tugomba kumenya ko ari we Mwami w’abami kuko ari nawe mukwe nkuko Petero yabigenzaga yanakomoje ku itorero ry’atonayi ukuntu ryabonaga Imana nk’igishushanyo Ariko Paulo yababwiye ukuntu ibyo bazi ko atari ko biri ibi tubisanga ibyakozwe n’intumwa 17:24-27 bigaragara ko bari barayifashe uko itari umwigisha Yvan yakomoje ku murongo wa 27 avuga Imana yadukirishije ibi bintu buri wese atabasha kumva ariko bisaba ko ubanza guca bugufi ukumva ugiye gushaka Imana kandi ukaba wemera ko uzemera gukoreshwa nayo.
784 total views, 2 views today


text:
Menya Ibintu Yesu yakoreye ku musaraba
Hoseya 6:2 “Azaduhembura tumaze kabiri, ku munsi wa gatatu azaduhagurutsa, kandi tuzabaho turi imbere ye”, hano hoseya yagaragaje iminsi itatu yesu yamaze mugituro umunsi wa mbere ntago awuvugamo avugako ku munsi wa kabiri tuzahemburwa uwagatatu akaduhagurutsa yesu yagombaga kumara iminsi itatu n’amajoro atatu nkuko tubyizihiza , tuvugako yesu yampfuye kuwa gatanu i saa cyenda ku cyumweru mugitondo akazuka ubonako ari ikinyoma kuko ntabwo iminsi itatu n’amajoro atatu byaba byuzuye , mu buyuda babaragako umunsi warangiraga aruko izuba rirenze i saa kumi n’ebyiri z’umugoroba hanyuma hakabona gukurikiraho undi munsi nawo ukazarangira izuba rirenze, ubwo iyo saa kumi n’ebyiri za mu gitondo zarangiraga ijoro ry’umunsi watangiye i saa kumi n’ebyiri za n’imugoroba ryabaga rirangiye hagakurikiraho amanywa y’uwo munsi aribuze kurangira i saa kumi n’ebyiri z’umugoroba nuko umunsi wabaga uteye gutyo gutyo nindi minsi niko yabarwaga.
Rero iyubaze kuwa gatanu ko aribwo Yesu yapfuye usanga ataribyo kuko ubaze ko yapfuye kuwa gatanu wabona ko Yesu yamaze iminsi ibiri gusa kandi sibyo nkuko Hoseya yabivuze haruguru, Yesu yamaze iminsi itatu ikuzimu , twifashije ibyanditswe muri Matayo 12:40. “Nk’uko Yona yamaze iminsi itatu n’amajoro atatu mu nda y’urufi, ni ko n’Umwana w’umuntu azamara iminsi itatu n’amajoro atatu ikuzimu”. Ibi bigaragaza ko Yesu yagombaga kumara iminsi itatu n’amajoro atatu arikuzimu reka turebe uko iminsi itatu n’amajoro atatu uko byagombaga kugenda yesu ari ikuzimu.
Mu buzima abayuda babagamo bubahaga umunsi w’isabato , ariko urebye uburyo bizihizaga isabato wasangaga harimo amasabato abiri abenshi bakunda kwitiranya ariyo (Sabbath) na (special Sabbath) mururimi rw’icyongereza wakibazango ese ubundi bitandukaniyehe ? Iyi sabato arinayo (Sabbath) abayuda bayizihizaga muminsi ya Pasika n’indi minsi mikuru itandukanye bakoraga bakavuga ko bizihije isabato kuko babaga baruhutse bagakora n’iteraniro ryera naho iyi yindi ariyo (special Sabbath) niyi abantu bizihizaga kuwa gatandatu akaba arinayo yashyizweho ngo tujye tuyizihiza niho bitandukaniye niriya (Sabbath) .
Twifashishije ibyanditswe muri Mariko 15:42 “Bugorobye kuko wari umunsi wo Kwitegura, ari wo munsi ubanziriza isabato”, hantu haravuga ngo Bugorobye aha wari umunsi bari kwitegura isabato abantu benshi bakunda kwitiranya iyi sabato bavugako ari (special Sabbath) dusomye muri Yohana 19:31 hagira hati “Uwo munsi wari uwo kwitegura Pasika, kandi Abayuda ntibashakaga ko imibiri iguma ku musaraba ku isabato, kuko iyo sabato yari umunsi mukuru, ni ko gusaba Pilato kubavuna amaguru ngo babamburwe”. Aha bahita bagaragaza isabato yesu yabambwe mbere yayo iyariyo , aha yohana agaragazako iyo sabato bizihizaga hari kuri pasika ariko bo bavugaga ko ari isabato nkuko twabibonye haruguru.
Mariko 16:1 hagira hati “Isabato ishize, Mariya Magadalena na Mariya nyina wa Yakobo na Salome, bagura ibihumura neza ngo bajye kubimusiga”. Hano wakwibaza ngo ese iyi sabato yarishize niyihe? Aha iyi sabato yari shize nntago yari (special Sabbath) ahubwo yari isabato ya pasika ariyo (Sabbath) kuko muri Luka 23:56 haragira hati “basubirayo batunganya ibihumura neza n’imibavu ,Kandi ku munsi w’isabato bararuhuka nk’uko byategetswe”. Tugendeye kuruyu murongo uri muri Mariko na Luka bigaragazako ba mariya batunganyije ibihumura neza hagati y’amasabato abiri wakwibazango nayahe? Isabato yambere niriya yabaye kuwa gatanu ariyo ya pasika kuwa gatanu ni mugoroba nibwo bagiye kugura ibihumura neza aho biteguraga indi sabato ariyo (special Sabbath) iba kuwa gatandatu ayo niyo masabato abiri yarahari.
Iyi mirongo yose tuyihuje neza usanga yesu atarapfuye kuwa gatanu tugendeye kuri (calendar) yubu usanga yesu yarabambwe kuwa kane i saacyenda aribwo umwuka waheze nibyo pilato yatanze itegeko ngo babavune amaguru kuko bari bagiye kwitegura isabato ya Pasika, tubaze duhereye kuwa kane sacyenda nibyo iminsi itatu n’amajoro atatu biba byuzuye neza .
Aha yesu yamaze iminsi itatu n’amajoro atatu nkuko Yona nawe yamaze iminsi itatu n’amajoro atatu munda y’urufi, aha yesu yagombaga gupfa mbere yuko pasika y’abayuda iba kugirango akureho iyo abayuda bizihizaga ngo ashyireho iyukuri yogucungurwa kose ngo abari yo twese twizihiza.
Aha Yesu yampfuye mbere yuko abayuda bizihizaga pasika arinayo bitaga isabato(Sabbath),iyo uvuzeko yesu yampfuye kuwa gatanu uba uhaye agaciro pasika y’abayuda bizihizaga kurusha iya yesu.
Iyo tuvuzeko yesu yampfuye kuwa gatanu tuba tuvuzeko yesu yamaze iminsi ibiri n’amajoro abiri ikuzimu nkuko twabonye hoseya yabivuze haruguru ko buri munsi yabaga afite ho igikorwa cyogukora rero iyuvuzeko yampfuye kuwa gatanu Hari igikorwa kimwe uba wirengagije ,wakwibaza ese nibihe bikorwa bitatu yesu yakoze ubwo yarari ikuzimu atakigaragara mubazima?
Ibintu bitatu yesu yakoze mu minsi itatu n’amajoro atatu ubwo yarakimara gupfa
Ku munsi wa mbere: yesu ku musaraba yari yamaze kwishiraho ibyaha byacu byose niko Petero yavuze ati yabambanwe ibyaha byacu mu mubiri we abibambanwa kugiti kugira ngo njye nawe tuve kucyaha tuzukane nawe kuko yadukijije, umubiri wa yesu wari wuzuye ibyaha byacu byose ikintu yakoze kumunsi wa mbere yiyambuye ibyaha byacu byose byari kuriwe abishyira aho byagombaga kujya.
Ku munsi wa kabiri : muri Hoseya 6:2 havugako ku munsi wakabiri ko tuzahemburwa, aha yesu yajyanye ubugingo bw’abamwizeye imbere y’Imana tubisanga muri Abefeso 4:8 “Ni cyo gituma ivuga iti”Amaze kuzamuka mu ijuru, Ajyana iminyago myinshi, Aha abantu impano.”aha kuruyu munsi yesu yanjyanye ubugingo bw’abamwizeye buhishanwa nawe n’Imana yesu yashyizeho umworera munini hagati y’abeza na babi kuko yatandukanyije abeza n’ababi ¬†cyangwa abumwijima n’abumucyo ibi nibyo yesu yakoze ku munsi wa kabiri.
Ku munsi wa gatatu: aha Hoseya yavuzeko ku munsi wa gatatu akaduhagurutsa nyuma yuko ubugingo bwacu bwatandukanye kure cyane n’icyaha, uku guhagurutswa nuguhabwa imbaraga zidushoboza gukiranukura mu mubiri cyangwa se guhabwa mwuka wera, aha yesu kuruyu munsi yaraje gutanga imbaraga zizura.
Ibi nibyo bikorwa yesu yakoze igihe yarari mumva mu minsi itatu n’amajoro atatu yamaze rero iyo tuvuzeko yesu yampfuye kuwa gatatu hari igikorwa kimwe tuba twirengagije muribi bikorwa byose yakoze.
Twarababariwe kubya yesu witanze ku musaraba kubw’ibyaha byacu byose niwe wenyine waduhagarariye mu mwanya ukomeye igihe nta muntu n’umwe wari kuhatubera ariko we yarahabaye.
854 total views, 2 views today


text:
Nyuma y’Amezi umunani CEP UR HUYE yongeye guterana atari mu buryo bw’ikoranabuhanga,uko amateraniro yagenze.
Nyuma y’amezi umunani kubera icyorezo cya koronavirus amashuri yarahagaritswe arimo na za kaminuza ninacyo cyatumye guterana bidakomeza nkuko byari bisanzwe muri CEP UR HUYE.
Nyuma y’ayo mezi yose guterana bidakunda muri CEP ,uyu munsi tariki ya 8/11/2020 kaminuza y’u Rwanda ishami rya Huye yemereye abacepien(nne) kongera guteranira kuri Stade ya kaminuza ishami rya Huye.
Aya materaniro yayoboye na visi Prezida wa mbere wa CEP UR HUYE Byiringiro Louange akaba ari amateraniro yitabiriwe na makorari ane yose ya CEP ariyo Elayo,vumiliya,Alliance na Enihakore bafanyije na El-elyon worship team.
Ni amateraniro yabaye hubarijwe ingamba zo kurwanya icyorezo cya koronavirusi no kwicara harimwo metero hagati y’umuntu nundi no kudasuhuzanya mu gihe cyo kwakirana n’izindi.
Umwigisha yari Ndayisenga Alex yatangiriye ku indirimbo nziza igira iti”wa mwanya w’igetsemani sinawibagirwa waragushenjaguye ku bwanjye, sinzibagirwa amakuba wabonye ku bwanjye, nubona ko nibagiwe Yesu uzanyibutse.
akomeje asoma ijambo ry’Imana riboneka mu rwandiko rwa kabiri rwa Samweli ibice bitatu ,umurongo wa 18 ,yongerayo irindi riboneka mu bakorasayi 1:13-14 n’abaheburayo ibice 2 umurongo wa mbere no n’uwakabiri hagira hati”Nicyo gituma dukwiriye kurushaho kugira Umwete wo kwita ku byo twumvise,kugira ngo tudatembanwa tukabivamo”.
Intego y’ijambo ry’Imana: kuzirikana ibyo tumvise bizadutere kutibagirwa Imana.
abantu twigishijwe Imana ko ari ingome ,ko igira nabi ariko icyo dukwiye kumenya nuko ari Imana y’urukundo ibyo idukorera byose biba ari byiza kuri twe. Benedata ikintu cyose Imana iguhaye ujye ugikoresha uko ikiguhaye mu yandi magambo wige kunyurwa nibyo ufite
Iyo dusomye muri bibiliya mu gitabo cy’itangiriro dusangamo inkuru za Adamu ubwo Imana yabahaye ibintu ariko baranga barya no kubyo yababujije,bituma haza icyaha mu isi kuko batagize umutima wo kunyurwa n’ibyo Imana yari yarabemereye.
Icyaha kimaze kugera mu isi, byatuma umuvandimwe yica undi(Gahini yica Abeli) ariko kuko Imana igira urukundo iza gushumbusha adamu undi Mwana witwa Seth,iyo usomye bibiliya usanga kongera kubana n’Imana ari we byahereyeho ariko kubera ingaruka za cyaha, Abisirayeli byarangiye bagiye mu butayu.
kujya mu butayu by’abisirayeli muri iyi minsi turimo bishusha kuba mu byaha,nyuma Imana yaje kubarokora amaboko ya farawo kuri ubu bishushanya ko Imana ariyo ikura Umuntu mu byaha. Abisirayeli bavuye muri Egiputa, intego ari ukujya kanani ariko benedata kuva muri Egiputa ujya kanani hari Ubutayu,bavandimwe Imana yadukuye muri Egiputa(yatuvanye mu byaha) nubwo aho tujya ari mu ijuru(Iwacu) tuzanyura mu butayu(ibitugerageza), Rero benedata ntakindi kizatuma tuva mu butayu Amahoro tutazirikanye ibyo twumvise.
Yasoje asaba mu igihe bamwe bamaze badaterana ko Yenda waba waratewe muri ubu butayu turimo hari Imana itanga imbabazi.
Shalom!
544 total views, 4 views today
4 COMMENTS
-
Twize Ijambo ryiza rwose dukwiye gukomeza kugira umwete WO kwiga kubyo twumvise ngo tudatembanwa tukabivamo
-
Imana ishimwe ko yemeye ko mwongera guterana,natwe abari Mu rugo dufite ibyiringiro ko tuzagaruka tukagirana amateraniro meza nk’aya mbere.
-
Imana ishimwe ko ikomeje guca inzira,tube maso dutegereze umukiza kugeza aje
-
Amen Yesu abahe umugisha kutugezaho amateraniro nijambo ry’Imana


text:
Igenzura:
Ibikoresho byo kugenzura:
Ibikoresho bya ET-UT
Ikizamini cya Hydraulic
Ibice bitatu bya desktop
Ikizamini rusange
Ikigereranyo Cyinshi Cyubushyuhe
Isesengura rya CS
Ingaruka Yubushyuhe Buke
Isesengura ry'ibyuma
Ikizamini gikomeye
Ibizamini bya ruswa
Ikipe ya QC:
Abagenzuzi ba ET 2.
Abagenzuzi ba UT.
Abagenzuzi ba PT.
Abagenzuzi ba MT 1.
Abakozi 1 bavura ubushyuhe.
Umusesenguzi wa fiziki.
Isesengura rya mikoro 1
Amapaki
● Nta kuvanga ibikoresho bitandukanye
● Buri bunini bwibicuruzwa bizapakirwa numufuka uboshye, hanyuma ushireho pake hamwe nibisobanuro hamwe numubare.
Film Filime idakoresha amazi mumasanduku yimbaho kugirango ibuze ibicuruzwa.
● Lanyard hanze yisanduku ya Plywood yorohereza abakiriya guhitamo ibicuruzwa.
Serivisi nyuma yo kugurisha
Ibiranga ubuziranenge bwibicuruzwa byubahiriza ibivugwa muri aya masezerano hamwe nubwishingizi bwiza.Igihe cyubwishingizi bufite ireme ni amezi 24 nyuma yuko ibicuruzwa bigeze ku cyambu.Mugihe cyubwishingizi, umugurisha agomba kuryozwa ibyangiritse kubicuruzwa byatewe nubusembwa bwuruganda.
Umuguzi ashyikiriza umugurisha ikirego (harimo no kuvunja) hashingiwe ku cyemezo cy'ubugenzuzi gitangwa n'ikigo gishinzwe ubugenzuzi cyahawe umuguzi, kandi ugurisha agomba kwishyura ibyakoreshejwe byose.Niba umugurisha ananiwe gusubiza mugihe cyiminsi 30 nyuma yo kwakira ikirego cyavuzwe haruguru, bifatwa ko ugurisha yemeye icyifuzo cyumuguzi.
● Ibicuruzwa nibimara kugira ibibazo byujuje ubuziranenge, tuzatanga raporo ya 8D kugirango tumenye icyateye ikibazo cyiza kandi dukosore kugirango twirinde ikibazo kimwe kitazongera kubaho.
● Gukora ibyo usuye kugaruka no kugenzura ubuziranenge bwibicuruzwa mugihe cyiminsi 30 nyuma yuko ibicuruzwa bigeze ku cyambu
Satisfaction Kwishimira abakiriya ni hejuru ya 95%


text:
Mu gihe hasigaye amasaha make cyane ngo Padiri Nahimana Thomas n’ikipe ayoboye burire indege berekeza i Kigali, PDP-Imanzi, rimwe mu mashyaka atavuga rumwe na Leta ya FPR-Inkotanyi, ryiyemeje kumushyigikira ku mugaragaro, mu gihe ayandi mashyaka yo akomeje guseta ibirenge. Uretse n’uko guseta ibirenge ariko, abenshi mu banyamashyaka ndetse n’abatayarimo bakomeje gukurikiranira bugufi ngo barebe niba nyuma y’uko Padiri Nahimana asubitse urugendo rwe bwa mbere muri Mutarama, noneho azajya gukorera politiki mu Rwanda.
Havuzwe byinshi havugwa menshi kuri Padiri Nahimana Thomas n’ishyaka rye Ishema ry’u Rwanda. Uretse ejo hashize n’ubu kandi haravugwa byinshi hirya no hino ku kugenda kwe n’ishyaka ayoboye ”Ishema ry’u Rwanda”. Bamwe bavuga ko Padiri Nahimana Thomas yiyahuye, abandi bati ari ku isiri na FPR Inkotanyi iri ku butegetsi na bagashakabuhake bayifasha. Abandi ndetse ntibemera neza ko azatinyuka guhinguka i Kigali bakurikije ibyo yagiye avuga kuri FPR; muri bo hakaba n’abavuga ko ashobora gukina akazungu agakubirana akigarukira i Burayi.
Hirya y’abo ariko hari n’abavuga ko abihanduzacumu burya babaho ko nta warukwiriye kuvuma iritararenga ngo akekere abantu ubusa nta bimenyetso kugeza ubu bigaragara ko bari ku isiri na FPR, cyangwa se ko bazakubirana bakigarukira i Burayi. Muri abo hakaba harimo ishyaka PDP-Imanzi ryiyemeje gushyigikira ku mugaragaro Padiri Nahimana Thomas n’ikipe ye mu gitekerezo bagize cyo kujya gukorera politiki mu Rwanda.
Ibyo ishyaka PDP-Imanzi ikaba yarabigaragaje ishyira ku mugaragaro itangazo ryayo kuri iki cyumweru tariki ya 20 Ugushyingo, aho ishimangira ko yifatanije na Padiri Nahimana Thomas n’ishyaka rye Ishema ry’u Rwanda mu gihe cyose bazaba bakomeje umurongo bari basanganywe wo kuba abavugizi b’abanyarwanda benshi bakomeje guhonyorwa no gucecekeshwa na FPR Inkotanyi.
Umunyamabanga mukuru w’ishyaka PDP-Imanzi, Jean Damascène Munyampeta, yadutangarije ko bashyigikiye Padiri Thomas n’ishyaka rye Ishema ry’u Rwanda ndetse n’undi muntu wese wagira ubutwari bwo kunjya gukorera politiki mu Rwanda agira ati: « Niba koko bashishikajwe n’impinduka, bakaba biyemeje kutazagambanira abanyarwanda, icyo bazadukeneraho cyose tuzakibafashamo uko dushoboye kandi twivuye inyuma; ariko nibazagerayo bakaruca bakarumira cyangwa bakayoboka nk’uko abandi bagerayo bakayoboka FPR Inkotanyi, aho ho ntacyo tuzaba tugipfana namba. Ubwo tuzabafata nk’uko twafashe Semushi Karangwa watatiriye igihango twari twagiranye».
Tumubajije niba uku gushyigikira ukugenda kwa Padiri Nahimana Thomas n’ishyaka rye bitazazana agatotsi mu mpuzamashyaka bakoreramo, umunyamabanga mukuru w’ishyaka PDP-Imanzi, Jean Damascène Munyampeta, yadutangarije ko buri shyaka rifite ubwigenge busesuye bwo kuba ryashyigikira uwo rishatse wese igihe cyose ribona ko ari ngomba, cyane cyane iyo ari ibirebana n’ibintu bishobora kuzana impinduka muri politiki mu Rwanda; yongeraho ko ibyo biteganywa mu mategeko agenga impuzamashyaka (plateforme) barimo.
Umunyamabanga mukuru w’ishyaka PDP-Imanzi yagize ati: ugushyigikira bariya bavandimwe biri mu byo twita ”compétence exclusive”, bishatse kuvuga: amategeko y’umwihariko w’ishyaka.
Mu bo twashoboye kuvugana kuri iri tangazo rya PDP-Imanzi rishyigikira Padiri Nahimana n’ishyaka rye, usanga abenshi bemeza ko impamvu andi mashyaka atabikoze ari ukubera ibivugwa hirya no hino kuri Padiri Nahimana ko ashobora kuba yararangije kwinjizwa muri FPR cyangwa se ko agiye kuba agakingirizo mu kwiyamamaza kwa Kagame. Abandi batemera ko Padiri Nahimana yaba igikoresho ako kageni, bemeza ko umunsi azagera i Kigali akerekana ko akomeje imvugo bamuziho, ko n’andi mashyaka ashobora kuzinga utwangushye akajya gukorera mu Rwanda.
Ku rundi ruhande hari n’abavuga ko uretse n’ibyo by’ikinamico babona ashobora gukora cyangwa se ntarikore ahubwo akaba intwari, usanga banahuriza ku ngingo ivuga ko uguseta ibirenge kw’abanyamashyaka mu gutangaza aho bahagaze ku rugendo rw’Abataripfana ari bya bindi by’abakeba bahora barebaguzwa, umwe acunga undi ariko anamuharabika ngo akunde yishyire aheza.
Mu gihe Padiri Nahimana n’itsinda rye batarasesekara i Kigali ngo turebe uko bazakirwa n’uko bazitwara mu kibuga, reka twizere kandi dutegereze ko batazatatira igihango; ko bazaba inyangamugayo, bagaharanira gusohoza ibyo bakomeje kwizeza abanyarwanda, birimo guhatanira ko mu Rwanda habaho impinduka muri politiki no mu gukemura ibibazo by’ingutu byugarije igihugu harimo ikibazo cy’inzara abayobozi b’u Rwanda baca ku ruhande n’icya jenoside n’ubwiyunge gikomeje kuba iturufu yo kugundira ubutegetsi kwa Kagame n’ishyaka rye FPR-Inkotanyi. Tubitege amaso.
Tharcisse Semana


text:
Kuri uyu wa Gatatu Koreya ya Ruguru yagerageje igisasu cy’ubumara cyitwa ‘Hydrogen Bomb’. Kugerageza iki gisasu byatumye ibihugu bikomeye bimwe na bimwe harimo Amerika (USA) n’U Buyapani byamaganira kure uwo mugambi. Ese kuba Koreya ya Ruguru ikora intwaro bigateza sakwe sakwe aho ntibyaba ari uko amahanga adacira akari urutega iki gihugu! Ubundi se ko ntaho […]Irambuye
Izi ni zimwe mu nkuru zagarutsweho cyane muri uyu mwaka turi gusoza wa 2015. Amakuru *Abaturage benshi cyane basabye ko ingingo ya 101 ihindurwa mu Itegeko Nshinga birakorwa bisozwa na Referendum batoye Yego kuri 98,3%. *Mu mezi abiri -kugeza muri Mutarama 2015 ba Mayors barindwi bareguye * Ambasaderi Protais Mitali wari muri Ethiopia yarahunze. *Tanzania […]Irambuye
Kuva ubwo ibihugu byishyize hamwe byahirikaga Adolph Hitler mu 1945, byafashe umwanzuro w’uko yanditse kitwa Mein Kampf kitazongera gusomwa cyangwa ngo kigurishwe aho ariho hose ku Isi kugeza nyuma y’imyaka 70. Bemeje ko za Kopi zacyo zibikwa ahitwa Bavaria. Abahiritse Hitler bameje ko igitabo Mein Kampf kizemererwa gusohoka ku italiki ya 31, Ugushyingo 2015. Kubera […]Irambuye
Uyu mugani, rubanda bawuca bawendeye ku muntu w’umukene ugabanye bitakekwaga, cyangwa se iyo umutware bakekagaho imbaraga nke afashe umwanzuro ukomeye kandi ukubahiriza nibwo abantu bagira bati ‘nta mutware uba Kabeba.’ Wakomotse ku musinga w’umuhoryo witwaga Kabeba, i Suti ya Banega mu Bunyambilili (Gikongoro); ahayinga umwaka w’i 1500. Muri ayo magingo,Ruganzu Ndoli yabundutsemo i Karagwe k’abahinda […]Irambuye
Umuhanga mu mateka witwa Mark Riebling mu gitabo cye yise Kiliziya ya ba Maneko( Church of Spies) yanditse ko Papa Pius XII yari afite umugambi uhishe wo kwicisha Adolph Hitler wayoboye u Budage mbere no mu ntambara ya kabiri y’Isi. Muri kiriya gitabo ngo handitsemo ibiganiro by’ibanga Papa Pius XII yagiranye na bamwe mu bari […]Irambuye
Umushinga wo kuvugurura Itegeko Nshinga watowe n’Inteko Ishinga Amategeko y’u Rwanda, ugizwe n’ingingo 172. Buri ngingo ni ingenzi ariko Umuseke waguhitiyemo iz’ingenzi cyane nibura buri munyarwanda ubishaka akwiye kumenya. Izi ni zimwe muri zo; Mu irangashingiro; Twebwe Abanyarwanda; *Tuzirikanye ko Imana isumba byose kandi ishobora byose *Twiyemeje kubaka Leta yubahiriza amategeko, ishingiye ku iyubahirizwa ry’uburenganzira […]Irambuye
Igishushanyo cy’nzu ndangamurage y’umuco n’ubugeni ya Kigali cyamaze kujya hanze, imbata y’iyi nzu izaba ifite imiterere itangaje yashyizwe ahagaragara n’ikigo kizobereye mu gukora imbata z’amazu cyo mu Buholandi ‘Groosman’ cyayikoze gifatanyije n’aba- engineers b’ikigo Geelhoed Group. Iyi nyubako izaba irimo Hoteli, inzu zo gukoreramo, igice cyo guturamo, ndetse n’igice kizubakwa munsi y’ubutaka kizaba kirimo ihahiro. […]Irambuye
Padiri Rugengamanzi Yohani Batisita umaze imyaka 47 mu kazi, avuka ko Abazungu bazana Imana yabo hari byinshi birengagije ku myemerere Abanyarwanda bari bafite agasaba abakiri batoya kujya bamenya amateka bagasura ingoro ndangamuco Atari ukwimara amatsiko ahubwo bagamije kumenya no gusobanukirwa Umunyarwanda wa kera uko yari abayeho. Mu kiganiro kirambuye Umuseke wagiranye na Padiri Rugengamanzi tariki […]Irambuye
*Arasobanura Kubandwa nk’isengesho ry’umuryango ryabaga buri mwaka, ngo byari bifitanye isano no kwemera k’ubu. *Umugore nbo ni nk’ingoma, aho atimye ntahaba. Arabisobanura *Gusigasira ibya kera ni byiza ku bato kuko batabimenye byazageraho kubibabwira bikaba nko guca umugani. Yakobo Nsabimana w’imyaka 77 wo mu murenge wa Bushoki mu kagari ka Gasiza mu mudugudu wa Gitwa, ku munsi mpuzamahanga […]Irambuye
Kigali – Ku gicamunsi cyo kuri uyu gatanu nyuma y’igitambo cya Misa yasomewe kuri Katedalari yitiriwe Mutagatifu Mikayeli, hatangijwe urukiko rushinzwe gusuzuma no gufata umwanzuro ushingiye ku buzima bwa Rugamba Cyprien na Daphrose Mukansanga kugira hamezwe niba bashyirwa mu rwego rw’abahire nyuma bakazaba n’abatagatifu. Ni mu muhango w’ab’ukwemera Gatolika, kugira umuntu wapfuye umutagatifu bica mu […]Irambuye


text:
Muri Tanzaniya mu nkambi ya Nyarugusu hafi buri kwezi ababyeyi batwite barenga gato 80 ku ijana babyara abana bataragera igihe cyo kuvuka bitewe n’ibibazo bitandukanye. Ibyo birimo kubura zimwe muri za vitamini zikenewe mu mubiri w’umubyeyi utwite.
Ubushakashatsi bwerekanye ko hafi ibice 35 ku ijana by’abo bana bapfa kubera ibibazo by’ubuvuzi bigaragara muri iyo nkambi.
Umunyamakuru w’Ijwi ry’Amerika, James Jovin, yakurikiranye icyo kibazo ategura inkuru iramubuye mushobora kumva mu ijwi rye hano hepfo:


text:
Kuri uyu wa Gatandatu, tariki ya 18 Mutarama 2020, Nyiricyubahiro Musenyeri Antoni KAMBANDA, Arkiyepiskopi wa Kigali akaba n’Umuyobozi wa Diyosezi ya Kibungo, yahuje Urubyiruko Gatolika rw’impuguke rwiga muri za Kaminuza n’Amashuri makuru akorera muri Diyosezi ya Kibungo, urwarangije amashuri yisumbuye, urw’abakozi, abacuruzi n’abanyabukorikori baturutse mu ma Paruwasi yose ya Diyosezi ya Kibungo.
Ni Ihuriro ry’umunsi umwe ryahuje urubyiruko rusaga 1000 harimo urwiga mu ishami ry’uburezi rya Kaminuza y’u Rwanda rya Rukara, Amashuri makuru y’imyuga n’ubumenyi ngiro (IPRC) ya Ngoma na Gishari muri Paruwasi ya Rwamagana, Ishuri rikuru ry’abaforomo n’ababyaza ndetse n’urubyiruko ruturutse mu ma Paruwasi yose ya Diyosezi ya Kibungo no mu rubyiruko rwibumbiye mu matsinda yitwa “ Impuhwe” ari mu ma Paruwasi ya Kirehe, Kibungo, Zaza, Rukoma, Rukira, Rwamagana na Mukarange.
Muri uku kwezi kwahariwe urubyiruko, Musenyeri yibukije ko tukiri mu ntagiriro z’umwaka ko ari umwanya wo kwifurizanya umwaka mushya muhire ndetse no gutura Imana gahunda zabo n’imigambi yabo haba mu masomo ku biga, imirimo yabo ndetse n’imishinga bafite muri uyu mwaka wa 2020.
Mu Gitambo cy’Ukaristiya cyatuwe na Nyiricyubahiro Musenyeri Antoni KAMBANDA, yibukije ko ari cyo ndunduro y’ibikorwa byacu, n’isoko y’imbaraga dukoresha muri ibyo bikorwa byacu byose, tugasingiza Imana kandi tukaronka umukiro n’amahoro, maze akomoza no ku Ikoraniro ry’Ukaristiya (Congrès eucharistique) riteganyijwe muri uyu mwaka wa 2020
treatment options for ED. It is reasonable to discuss thedata on efficacy and safety. buy cialis.
Mu nyigisho ye ya Misa, Nyiricyubahiro Musenyeri, yahereye ku Ijambo ry’Imana Kiliziya yateganyije kuri uyu munsi maze ayahuza n’iryo Huriro ry’urubyiruko rw’impuguke, abakozi n’abacuruzi maze agaruka ku nsanganyamatsiko ahuriyeho ari yo “Umuhamagaro” (Vocation) yaba Sawuli, yaba Levi Imana yabatoye bihuje n’umugambi wayo. Imana ikoresha abantu itorera kuyobora umuryango wayo kugira ngo igeze ubutumwa bwayo ku bantu! Nta muntu uvuka bitunguranye, buri wese avuka Imana yaramuteganyije, kandi yaramugeneye n’umurimo azakora, ntawe usa n’undi, biri wese aba afite umwihariko we n’impano ye yihariye bitewe n’umugambi Imana imufiteho n’ubutumwa bwite yamugeneye. Musenyeri yabwiye urubyiruko ko Imaba ibahamagara kugira ngo bitabire umuhamagaro wabo, Imana ikoresha Kiliziya igafasha urubyiruko narwo kumenya no kwakira umuhamagaro wabo
lack of contraindications and cost. The disadvantages of cialis sales the enzymes responsible for the breakdown of the.
Nyuma y’Igitambo cya Misa hakurikiyeho ubutumwa butandukanye harimo ubwa Musenyeri Oreste INCIMATATA, ushinzwe guhuza ibikorwa by’Iyogezabutumwa muri Diyosezi ya Kibungo, watangiye ashimira Imana yagennye uyu munsi kandi igashoboza Nyiricyubahiro Musenyeri Antoni KAMBANDA guhuza urubyiruko rudasanzwe ngo rwitagatifuze kandi rusingize Imana. Musenyeri Oreste kandi yagaragaje ibyishimo atewe n’urwo rubyiruko maze yibutsa ko arirwo mizero y”igihugu na Kiliziya, ni urubyiruko rwiteguye kubaka Igihugu rumurikiwe n’Ivanjili ndetse n’indangagaciro za gikristu, zubakiye ku rukundo Yezu Kristu yaraze Kiliziya.
Padiri Ushinzwe urubyiruko muri Diyosezi ya Kibungo Padiri Gérard MANIRAGABA yagarutse ku murongo w’Iyogezabutumwa ku rubyiruko muri iyi myaka 3 iheruka kuva mu ntangiriro ya 2017 aho Intego yari uguhuriza hamwe urubyiruko mu miryango ya Agisiyo Gatolika, mu ma Korali, mu makoraniro y’abasenga no mu matsinda atandukanye ahuza urubyiruko ngo rwitagatifuze, rwiteze imbere kandi rwidagadure. Mu mwaka wakurikiyeho wa 2018, habayeho ubukangurambaga mu gushishikariza urubyiruko kwitabira amahuriro yarwo (Forum). Mu mwaka uheruka wa 2019 wabaye uwo kwita ku rubyiruko rudasanzwe rwo mu mashuri, muri za Kaminuza, rwarangije amashuri ruri mu mirimo itandukanye rutaboneka mu bikorwa bisanzwe bihuza urubyiruko ari narwo rwahujwe uyu munsi, rikaba ariryo Huriro rya mbere ry’urwo rubyiruko rwihariye. Ahereye kuri uwo murongo w’imyaka 3, yaboneyeho gutangaza umurongo mushya w’Iyogezabutumwa ry’urubyiruko muri uyu mwaka wa 2020:
- Gukomeza uwo murongo watangiye wo guhuza urubyiruko umaze imyaka.
- Kwita ku rubyiruko rwo mu mashuri, muri za gereza ndetse n’ahandi hahurira urubyiruko
- Kwita ku matsinda afasha urubyiruko gushishoza umuhamagaro (Groupe vocationel).
Nyuma y’ubwo butumwa hakurikiyeho gutanga ibihembo ku rubyiruko rwitwaye neza mu marushanwa atandukanye ndetse no mu mikino yagiye itegurwa.
Mu butumwa bwe, Nyiricyubahiro Musenyeri Antoni KAMBANDA, yashimiye Abapadiri bitangira Iyogezabutumwa ry’urubyiruko ndetse n’urubyiruko ubwarwo uko rwitabira kwakira ubutumwa ruhabwa, kuko iyo babahamagaye baritaba, babagira inama bakazikurikiza. Musenyeri yavuze ko uyu munsi ufite umwihariko kuko wahuje urubyiruko rukuze, rugeze muri Kaminuza n’amashuri makuru, ruri mu kigero cyo kwihangira umurimo, mu gihe cya guhitamo umuhamagaro! Nyiricyubahiro Musenyeri yakomoje ku Ibaruwa isoza Sinodi y’urubyiruko “Kristu ni Muzima” (Christus Vivit) aho ashaka ko n’urubyiruko ruba rizima, ko rugira ubuzima! Kristu yabaye umujene, na Kiliziya ni umujene, irakura kandi ihorana itoto. Urubyiruko ni itoto rya Kiliziya, ingingo nzima za Kiliziya. Kiliziya isabwa guha urubyiruko umwanya no kurutega amatwi. Musenyeri yibukije kandi urubyiruko ko rufute ubutumwa bwo kujyana Inkuru nziza y’Ivanjili no kuyishyira abari mu bibazo bitandukanye; yabasabye kandi kwirinda ibirubuza kugira ubuzima bwiza harimo ibiyobyabwenge, irari ry’ibintu rutavunikiye, abarushuka bakarugira ibikoresho by’inyungu zabo…Musenyeri yabashikarije gukomeza kwibumbira hamwe mu matsinda abafasha gusenga, kwitagatifuza, kubona umuhamagaro no kwiteza imbere! Mu gusoza ubutumwa bwe, Nyiricyubahiro Musenyeri yagarutse ku Ikoraniro ry’Ukaristiya aho tuzirikana ku nsanganyamatsiko “Ukaristiya, Isoko y’ubuzima, Impuhwe n’ubwiyunge” . Ati Ukarisyiya ibabere isoko y’imbaraga n’ubutwari byo guhamya Yezu no kugeza ubutumwa ku bandi.
Nyuma yo kwakira ubwo butumwa hakurikiyeho Igitaramo cy’abahanzi, n’umwanya wo kugaragaza impano zitandukanye mu bihangano byabo, maze byose bisozwa n’ubusabane no kwidagadura.
Andi mafoto y’umunsi
Padiri Dieudonné UWAMAHORO
Komisiyo ya Diyosezi ishinzwe uburyo bw’Itumanaho n’Ibikorwa Ndangamuco


text:
Mu bushobozi bwose waba ufite dore ibyo kurya utagakwiye kubura ku ifunguro ryawe rya buri munsi, benshi barabyirengagiza.
Kugirango uvuge ko urimo kurya indyo yuzuye ni uko uba ugomba kumenya ko ufite ibi bikurikira kundyo yawe ibi birimo ibitera imbaraga, ibyubaka umubiri, ndetse n’ibirinda indwara menya neza amoko yibiryo n’icyiciro bibarizwamo.
Ibitera imbaraga
Ku isahane yawe ntihakabure ibitera imbaraga ari byo byiganjemo ibijumba, ibirayi, imyumbati, amateke n’ibindi.
Ibi bifasha kurinda umubiri umubyibuho ukabije, indwara z’umutima, ndetse bikagira uruhare mu guha imbaraga umubiri.
Ni byiza kandi ko ubiteka ubitogosheje aho kubiteka mu mavuta, kuko aribwo bigira intungamuburi zifasha kongera ibiro ndetse no kugira uruhu rwiza.
Ibirinda indwara
Mu gihe wateguye ifunguro ryuzuye ibitera umubiri imbaraga, ni byiza ko ufata imboga rwatsi, epinari, ishu n’izindi zifasha umubiri mu igogora.
Abahanga mu byubuvuzi bavuga ko ari byiza ko muntu arya ibiryo birimo imboga kuko byifitemo ubushobozi bwo gusukura no kongera amaraso.
Iki kandi gufata imboga n’imbuto bikurinda umubyibuho ukabije, ndetse birinda impatwe (kunanirwa kujya ku musarani).
Ibyubaka umubiri
Mu ifunguro ryawe hakwiye kubamo inyama, amagi, amafi, n’indagara kuko bifasha mu kubaka umubiri, uturemangingo tw’amaraso, zikagira vitamine B, n’ibindi.
Iki kandi bifasha kurinda umubiri mu gutembera neza kw’amaraso, imikorere myiza y’umutima n’ingufu z’ubwonko.
Mu gihe utabashije kubona inyama wazisimbuza ibishyimbo kuko nabyo biri mubifasha umubiri kandi byagaragaye ko bifite intungamubiri zimwe.


text:
ADEPR yatangiye kurwanya ibiyobyabwenge binyuze mu ivugabutumwa
Itorero rya ADEPR ryatangije igiterane kinini kigamije kurwanya ibiyobyabwenge, ndetse inda zitateganyijwe nka bimwe mu bibazo byugarije urubyiruko muri iki gihe.
Icyo giterane cyabaye kuri uyu wa Gatandatu tariki 5 Ugushyingo 2022, kikaba cyateguwe n’itorero rya ADEPR Remera ku butafanye n’Umurenge wa Remera mu Mujyi wa Kigali, ari naho habarizwa agace kiswe ‘Migina’, kazwiho kugira abantu benshi bakora uburaya ndetse n’abakoresha ibiyobyabwenge.
Pasiteri Justin Gatanazi, yavuze ko icyatumye bazana icyo giterane muri ako gace, harimo gufasha abo bantu bakora uburaya n’ababaswe n’ibiyobyabwenge, guhindura ubuzima mu buryo butandukanye ariko harimo no kubagarura mu nzu y’Imana.
Yagize ati “Umuntu uri muri ibyo byiciro byombi, ntashobora gutera imbere mu buzima ngo amenye Imana, ni yo mpamvu dukoresha igiterane mu guhindura ubuzima bwabo ndetse n’uburyo babaho”.
Gatanazi akomeza avuga ko intego yabo nk’itorero ari ukugira abantu bafite imibiri mizima, bafite imitekerereze mizima, bafite icyizere cy’ubuzima bw’igihe kizaza, ndetse n’ubugingo buhoraho.
Ubuyobozi bw’Umurenge wa Remera nabwo bwatangaje ko bwishimiye ubufatanye na ADEPR, mu bukangurambaga bwo kurwanya uburaya, ubusinzi, ibiyobyabwenge n’ibindi nk’uko byasobanuwe na Rugabirwa Deo, Umunyamabanga Nshingwabikorwa w’uwo Murenge.
Yagize ati “Twese ubutumwa dutanga ni bumwe, n’ubwo tubutanga mu buryo butandukanye, ariko twese icyo tureba ni uko umuturage abaho neza. Mu gace ka Nyabisindu mu midugudu y’Amarembo I, Amarembo II , Umudugudu wa Nyabisindu ndetse no mu gace kazwi nko mu Migina, ni hamwe mu duce tukigaragaramo uburaya n’izindi ngeso mbi, turashaka rero ko abo bantu tubavanayo tukabazana mu mucyo bakabaho neza”,
Ati “Nubwo yaba umuntu umwe uri muri izo ngeso mbi, ntitwifuza kumutakaza kuko iyo ari mu ngeso mbi nk’izo niho hahandi dusanga hagaragara ibyaha, inda zitateganyijwe, ubujura, kunywa ibiyobyabwenge n’izindi, ugasanga umuntu abereye igihugu umutwaro”.
Asoza avuga ko abigishwa muri icyo giterane bakemera guhinduka hari uburyo bazakurikiranwa, bagashakirwa imirimo bakora, bakiteza imbere.
MENYA UMWANDITSI
Umunyamakuru wa Kigali Today
@ umureremedia


text:
WPC Panel ni ibikoresho bya pulasitiki, kandi ibicuruzwa bya pulasitiki bisanzwe bikozwe muburyo bwo kubira PVC byitwa WPC Panel.Ibikoresho nyamukuru byibanze bya WPC nubwoko bushya bwibikoresho byo kurengera ibidukikije (30% PVC + 69% ifu yinkwi + 1% byamabara), Panel ya WPC igizwe nibice bibiri, substrate hamwe nigice cyamabara, substrate ikozwe mu ifu yimbaho na PVC hiyongereyeho na Synthesis yo kongeramo imbaraga, kandi ibara ryamabara ryometse hejuru yubutaka na firime yamabara ya PVC hamwe nuburyo butandukanye.
30% PVC + 69% ifu yinkwi + 1% yamabara
Urukuta rwa WPC ni ubwoko bwibikoresho bya pulasitiki, mubisanzwe ibicuruzwa-plastiki bikozwe mubikorwa byo kubira ifuro rya PVC byitwa WPC Wall Panel.Ibikoresho by'ibanze bya WPC Wall Panel ni ubwoko bushya bwibikoresho byo kurengera ibidukikije (30% PVC + 69% ifu yinkwi + 1% byamabara yamabara) bihujwe nifu yinkwi na PVC wongeyeho nibindi byongeweho.
Irakoreshwa cyane mugutezimbere urugo, ibikoresho nibindi bihe bitandukanye.
Uruhare: imbaho zo mu nzu no hanze, ibisenge byo mu nzu, amagorofa yo hanze, ibyuma bikurura amajwi yo mu nzu, ibice, ibyapa byamamaza n'ahandi, bikubiyemo ibice byose byo gushushanya.
Ntabwo igiciro ari cyiza gusa, ariko no kubaka biroroshye
Igihe cyubwubatsi ni kigufi, ni umutako munini Ibikoresho byo guhitamo injeniyeri, hafi nta kubungabunga bisabwa mugice cyanyuma, kandi ikiguzi cyo kubungabunga ni gito cyane.
Ifite ibiranga kurengera ibidukikije bibisi, kutirinda amazi na flame retardant, kwishyiriraho byihuse, ubuziranenge buhendutse kandi buke, hamwe nimbaho.
Ugereranije nibikoresho gakondo byo gushushanya ibiti, WPC Wall Panel ifite ibiranga udukoko, udukoko twangiza kandi twangiza.
Igiciro cyacyo ni 1/3 cyibiti gakondo hamwe nimbuto gakondo zinkwi, kandi WPC Wall Panel ni umutungo ushobora kuvugururwa kandi urashobora gukoreshwa.
Ugereranije n'ibiti gakondo.kurushaho kubungabunga ibidukikije.Urukuta rwa WPC rufite intera nini yo gukoresha kuruta ibiti gakondo.Kubera imiterere ya flame-retardant hamwe nubushuhe butagira ubushyuhe, irashobora gukoreshwa ahantu henshi aho ibiti bidashobora gutaka.


text:
Ibicuruzwa birambuye
Ibicuruzwa
Niba ufite ibisobanuro birambuye kubikoresho, gucapa ibirango cyangwa ingano, nyamuneka tubitumenyeshe.
Aluminium Foil Capsule ni icupa rya vino / Amacupa ya Whisky.
Tin Capsule ihenze cyane kuruta ibikoresho byavuzwe haruguru.Ahanini mumacupa meza.
Shyushya Shrink Capsule ni umutako wa divayi icupa cork ijosi rirangira.
Ibara ryihariye nibirango birahari.
Hejuru, hari ikirangantego cyanditseho nikirangantego cyo guhitamo.
Kuruhande, hariho uburyo bwo gucapa no gushyushya kashe
Hamwe n'imirongo yoroshye yo kurira kandi idafite amarira yoroshye yo guhitamo.
MOQ ni nto cyane, 10,000pcs.Gutanga vuba mu cyumweru kimwe.
Ibindi bibazo byose, mutubwire.
Ibisobanuro birambuye:
Ibara


text:
Kuri iki cyumweru tariki 7 Nyakanga, kuri Paruwasi ya Nyamasheke, Diyosezi ya Cyangugu yishimiye guhimbaza ibirori by’itangwa ry’ubusaserdoti, aho Abadiyakoni batatu bashyizwe mu rwego rw’ubupadiri, abafratri batandatu bagashyirwa mu rwego rw’ubudiyakoni.
Abasaserdoti bashya babuhawe none akaba ari Padiri
Eugene Bagirishya wo muri Paruwasi ya Hanika, Padiri Silas Bikorimana na Padiri Adalbert Habumugisha bo muri Paruwasi ya Nyamasheke.
Ni ibirori kandi byahuriranye no kwishimira Yubile y’imyaka 50 ishize Padiri Thaddée Ngirinshuti wabaye Padiri wa mbere uvuka muri iyi paruwasi ya Nyamasheke, ari umusaserdoti ndetse na Yubile y’imyaka 75 y’amavuko ya Madame Edeltraude Schrottner, uhagarariye itsinda ry’Abakristu bo muri Paruwasi ya Karlau, Diyosezi ya Graz (Autriche) ifitanye umubano na Paruwasi ya Nyamasheke.
Ibi birori by’impurirane bikaba byabimburiwe n’Igitambo cya Misa cyatuwe na Nyiricyubahiro Musenyeri Celestin Hakizimana, Umushumba wa Gikongoro akaba n’Umuyobozi wa Diyosezi ya Cyangugu
central nervous system level. It was initially administered• Angiography cialis prices.
Mu butumwa batanze, Padiri Mukuru wa Paruwasi ya Nyamasheke, Alexis Nshimiyimana, n’umukristu uhagarariye abandi bifurije Yubile nziza Padiri Thaddée banamushimira umutima w’urukundo umuranga, urukundo rutuma amenya kumvira abo Kiliziya igena ngo bamubere abayobozi kabone nubwo yaba abaruta cyane mu myaka kandi akamenya no gutega amatwi abakristu bose. Bashimiye kandi Madame Edeltraude uburyo yitangira ibikorwa byo gufasha abakene n’abatishoboye kandi akaba yaragize uruhare rukomeye mu gufasha Diyosezi mu bikorwa by’iterambere ry’ubukristu, haba muri Paruwasi ya Nyamasheke haba no hirya no hino mu zindi Paruwasi . Aha batsindagiye ko hari Kiliziya na Shapeli nyinshi, amashuri n’ibindi bikorwa by’amajyambere byubatswe kubera ubuvugizi yagira akora mu rwego rw’umubano wa Karlau na Nyamasheke.


text:
Ikibazo ntikiri mu byo abantu bavuze utazageraho; ikibazo ni; wowe ahugana urahazi?
Ikibazo si uko bavuze ko utazashaka ikibazo ni wowe uri gukora iki ngo ushake? ikibazo si uko bashyizeho nyira ntarengwa y’amashuri ugomba kwiga wowe uri gukora iki ngo wige?
Ikibazo si uko bavuze ko ntacyo uzimarira ahubwo ikibazo ni uri gukora iki ngugire icyo wimarira? igikenewe mu rugendo si byo wumva, ubwirwa ahubwo icyo ingenzi mu rugendo ni kumenya aho ushaka kugera.
2 Abami :7:3
Kandi ubwo hariho abagabo bane b’ababembe bari ku irembo baravugana bati “Ikitwicaza aha kugeza aho tuzapfira ni iki?
2 Abami :7:5
Mu kabwibwi barahaguruka bajya mu rugerero rw’Abasiriya. Bageze aho urugerero rw’Abasiriya rutangirira basanga nta muntu ururimo.
Wowe ni iki kikwicaje aho? Inyuma yaho bavuze ko utagomba kurenga urabona koko utaharenga? Uyu munsi wa none ndagira ngo ngutangarize ko hirya yaho uhagaze naho na hawe.
Ntawutanga icyadafite
Icy’umuntu afite n’icyo atanga; ikiri mububiko ni cyo gisohokamo muyandi magambo ntawutanga icyadafite; umubi atanga ibibi abivanye mububiko bwe bubi; umwiza na we ni uko. mububiko habamo ubutunzi bw’uburyo bubiri:-ubwawe bwite ndetse n’ubwo wabikijwe.
Ni iki ufite mu bubiko bwawe? ese abandi bungukira kuki icyufite? cyaba icyo wabikijwe n’icyo wita ko ari mutungo wawe bwite?
Ibyakozwe n’Intumwa 3:6
Petero aramubwira ati: “Nta mafaranga mfite, yaba ifeza yaba izahabu, ariko icyo mfite ndakiguha. Mu izina rya Yezu Kristo w’i Nazareti, ndagutegetse nti: ‘Haguruka maze ugende!’ ”
Ni uko nimuhane umwanya buri muntu atange icyafite, kugira ngo n’abadafite bagire icyo bagabana; icyo nsobanura ni iki? Ni uko icyufite ntacyo mfite kandi nanjye icyo mfite ntacyufite mu yandi magambo umuntu akeneye undi.
Abantu bakeneye kubwirwa kwemera Kristo ariko kandi igitangaje ntibakeneye ubabwira ko azagaruka maze agacira abari mu isi imanza zijyanye n’ibyo bakoze
Mu yandi magambo bakeneye kubwirwa amagambo abaryoheye ndetse n’imirimo itangaje yagiye akora, babwirwe ko na bo bazagirirwa neza ariko ntibakeneye kubwirwa ko Yesu azaza. reka nkubwire ngo bitinde bitebuke azagaruka.
Ibyakozwe n’Intumwa :24:24
Hashize iminsi Feliki azana n’umugore we Durusila w’Umuyahudikazi. Atumira Pawulo maze amutega amatwi ngo amubwire kwemera Kristo Yezu icyo ari cyo.
Ibyakozwe n’Intumwa :24:25
Igihe Pawulo asobanuye ibyerekeye imibereho itunganye no kumenya kwifata, n’umunsi Imana izaciraho imanza, Feliki agira ubwoba maze aravuga ati: “Ba ugejeje aho wigendere, ninongera kubona igihe nzagutumira.”
Wikwiha igihe nguzaba ubitunganya dore burije kandi burenda gucya Kristo arakomanga k’umutima wawe ngo niwumva ijwi rye ukingure nawe arinjira.
Nsoza ndagira ngo nkwibutse ko azagaruka nk’uko yabisezeranye natwe azaza ntazatinda.
Ikigero uriho cyose cyaba icy’imyaka cg icy’ubukungu,.. Nturarenga gukenera abagufasha
Mu cyigisho giheruka twarebeye hamwe buryo ki ukeneyemo abandi ndetse ko icyufite ntacyo mfite;urankeneye nanjye ndagukeneye mbese ni ngira nkugire.
Ndagira rero nongereho iri naryo ko uko waba umeze kose ndetse ni uko waba ukomeye kose uracyakeneye abandi; ariko ikibazo nkubaza ni; mbere yuko ukenera abandi bo aho bagukeneye barakubonye?
Kuva 17:11
Mose yamanika amaboko Abisirayeli bakanesha, yayamanura Abamaleki bakanesha
Kuva :17:12
Maze amaboko ya Mose araruha. Bajyana ibuye bararimutega aryicaraho, Aroni na Huri baramira amaboko ye umwe iruhande rumwe n’undi urundi, amaboko ye arakomera ageza ku izuba rirenga.
Niba ushaka kwihuta uzagende wenyine ariko nukenera kugera kure uzajane n’abandi; nsoza ndongera kukubaza nti ‘‘aho abandi bagukeneye barakubonye? None se n’umara kuruha uzi ngo wowe uzababona? Reka nongere nkwibutse ko ukeneye ubufatanye n’abandi.
WIKWEMERA KUBA UMUFANA
Ubundi umufana iteka ntazi ibibera muri ‘‘dressing room’’ (urwambariro) ntazi ibibera mu ruganiriro, ibye gusa na kamo no kwakira amakuru agejejweho, ibyo bimuhindura kuba imbata y’ibyo afana; uwafana maze akabikurikira buhumyi.
Uko ni ko na Abakristo benshi bari basa na batagira urutabe (umugabane) ku byo ubwami bahora barekereje kumva abo bafana icyo bavuga, maze bagakoma akamo batabanje no kugenzura, ibyo bibahindura kuba imbata z’abatwara aho kuba aba batuwe n’uwatubambiwe.
Matayo 23:15
“Mwebwe banditsi n’Abafarisayo, mwa ndyarya mwe, muzabona ishyano kuko muzererezwa mu nyanja no mu misozi no guhindura umuntu umwe ngo yemere idini yanyu, ariko iyo ahindutse, mutuma abaruta inkubwe ebyiri kuba umwana w’i Gehinomu.
Reka nsoze nkubwira ko institutions zose aho ziva zikagera na ‘‘Doctrines’’ zirya wagize nyambere, ibyo weretswe nibyo bike kuruta ibiri nyuma y’irido rero wiba ingaruzwa muheto yo gufana no kuyoboka abantu kuruta kuyoboka inzira y’ukuri n’ubugingo, kuko n’ukomeza kuba ingaruzwa muheto yabo ufana uzisanga habi kuruta aho bari.
ESE UTARABITANGA NTIBYARI IBYAWE?
Umubwiriza ati” ntukihutire kubumbura akanwa kawe kugira icy’uvugira imbere y’Imana, kuko Iri mu ijuru nawe ukaba mu isi, nkunze kubona abantu benshi bakunda kugenza uko abandi bagenje ndetse n’imvugo zabo zirabihamya bati” natwe tuzatanga…..ariko munyuma bikaba ingorabahizi guhigura ibyo batanze!
Ese ni iki kigushyiraho igitutu? Ntuzi ububiko bwawe uko bungana? None se ntuzi umusaruro uteganya kubona? Ni iki kiguhatira gutanga birya udafite wamara n’igihe ubibonye ntubishitse? Ananiya na mukiwe ngo bashaka kugenza nk’uko izindi ntumwa zabigenzaga ariko ntibabikora nk’uko bari babyiyemeje!
Ibyakozwe n’Intumwa 5:4
Ukiyifite ntiyari iyawe? Kandi umaze kuyigura, ibiguzi byayo ntibyari ibyawe ubyigengaho? Ni iki gitumye wigīra inama yo gukora utyo? Si abantu ubeshye, ahubwo Imana ni yo ubeshye.”
Kwibeshya gukomeye n’ukuvuga ibyutazakora, ibyanditswe byarambwiye ngo” guhiga umuhigo ntuwuhigure birutwa ni uko utari kuwuhiga’’. Nsoza ndagira ngo” nkubwire ngo ni byiza gutanga icyufite cyangwa uzi neza ko uzashitsa.
Umuntu ntagushwa n’ibyo twita ibigusha ahubwo agushwa cyangwa ageragezwa n’ibyo bamwogeza. Imbarutso yo kwishyira hejuru iva mu byo batubeshya ko twabaye byo cyangwa turi byo.
Nibakubwira ngo ‘‘uri iki, uzabwire intekerezo zawe n’umutima wawe uti” uwo ndi we s’uyu bavuze, ahubwo nd’uwo imana yaremye indemeye imirimo myiza muri Kristo Yesu.
IMIGANI27:21 hagira hati “Uruganda rutunganya ifeza, N’itanura ritunganya izahabu, kandi umuntu ageragezwa n’ibyo bamwogeza’’.
Reka nongere nti” uramenye; ibyo bagusingiza hari ubwo byakuzitsa; erega Herode ntabwo yarasanzwe yiyumva nk’Imana ariko umunsi rubanda rwahaze ibyo yari yabateretse; ngwaterure kuvuga bati” avuze nk’Imana! rimwinjiramo nawe ako kanya atangira kwiyumva nkayo; nyamara ni cyo cyabaye intandaro yo gushiramo umwuka, rero na we ibyo bagushima nutabyishisha hari ubwo ryaba iherezo ryawe.
Igihe cyose uzumva ijwi rya bafana bakwita iki na kiriya, bizagutere gushishimura imyenda bakwambitse ubishimire Imana, nkunda Petero ngo bamaze gukoreshwa n’Imana guhagurutsa ikimuga abantu batangira kubogeza no kubatangarira arababaza ati” Mudutumbirira iki nk’aho ari imbaraga zacu cyangwa kūbaha Imana kwacu, biduhaye kumugendesha?
Baho mu buzima bw’ubahisha Imana kuruta kwiyumva no kumva abafana, kuko byinshi mu byo bavuga hari n’ubwo ari umugani baguca.
BURYA BENSHI MUBA KWIYEGEREZA CYANE SI UKO BANYUZWE N’IBYUVUGA CYANGWA UKORA AHUBWO HARI NDONKE BAGUSHAKAMO
Bene abo bantu uzababona kenshi bakwiyegereza; bazagutumira ku meza yabo, bazakubwira kenshi ko bagukunda; ariko nyuma yo kugushinguzamo icyo bagushakagaho cyangwa bakakibura bazakwanika.
Ibyakozwe n’Intumwa 24:26
Icyakora kandi yiringiraga ko Pawulo azamuha ruswa, ni yo mpamvu yahoraga amutumira kenshi ngo baganire.
Ibyakozwe n’Intumwa :24:27
Imyaka ibiri ishize, Umutegetsi Feliki asimburwa na Porikiyo Fesito. Ni uko Feliki ashatse kunezeza Abayahudi asiga Pawulo ku ngoyi.
Abenshi muri bo nubwo wibwira ko ari ncuti bazagusiga ku ngoyi aho kuyigukiza!
Ndagusabira amaso ahweza akamenya ikigenderewe mubakwaka umubano hato utazasa n’utunguwe.
BITUNGANIRA ABATUNGANYE
Indirimbo nziza zumvwa n’ufite ubwiza bwazo muri we; ijambo ryiza ry’umvwa n’abafite ineza muri bo; ku rundi ruhande abuzuye ikibi byose kuri bo nta cyiza kibamo, kuko icyo (kibi)cya bahumye amaso ndetse kikabaziba ingoma z’amatwi bahinduka ibihuri ndetse n’ingumba zo kutigera babona icyiza namba, erega burya ikiri mu muntu ni cyo cy’umva kandi nicyo kibona.
Tito :1:15
Abatunganye nta kitabatunganira, naho abanduye imitima batemera Kristo nta na kimwe kibatunganira, ubwenge bwabo buba bwononekaye n’imitima yabo iba itakibashinja ikibi.
Tito 1:16
Bemeza ko bazi Imana, nyamara ibyo bakora bikabavuguruza. Ni indashoboka n’intumvira, nta cyiza na kimwe wabashinga gukora, rero ntugatungurwe n’ikinegu cyabo ngwaha ube wahengamira aho nyamwinshi iherereye ahubwo uzakore igikwiye.
Ubwo yabinyuzemo ntakabuze nanjye azahanyuza
Imana ishimwe, kuko dukiza mu makuba yacu yose uko angana.
Abeheburayi :2:18
Nuko rero abasha kugoboka abageragezwa, kubera ko na we yageragejwe akababazwa.
Bityo rero ntizigera idutererana cyangwa ngw’iduhane, ahubwo hamwe n’ibitugerageza izakomeza kutubera ubuhungiro; abandi bashobora kuduha inkwenene no kuturyanira inzara, mu gihe tugeragezwa ibyo batarimo (ibigeragezo) ariko we yabisogongeye byose uko byakabaye; ni cyo gituma aho kumuhunga mpugijwe n’ibihuha; nzarushaho kumwegera kugira ngo ari we utsindishiriza.
Ibanga ryo kujyana n’isi (igihe) si ukuzengurakana na yo; kuko warwara muzunga ikagutura hasi
Ahubwo ibanga n’ukumenya aho ihagurukira naho igana kuko izagaruka ikagusanga aho yahagurukiye
Umubwiriza :1:9
Ibyabayeho ni byo bikomeza kubaho, n’ibyakozwe ni byo byongera gukorwa, nta gishyashya kiba ku isi.
Umubwiriza :1:10
Iyo hadutse ikintu gishya baravuga bati: ‘Kiriya kintu ni gishya.’ Nyamara na cyo kiba cyarigeze kubaho mu bihe byahise. rero hagarara mu mirongo migari y’ubuzima wemera wijyanwa n’ikije cyose.
Shalom
Ndagijimana Bizoza Espoir


text:
Kuri iki Cyumweru tariki 21 Mata 2019 ubwo abakristo bo ku isi yose bizihizaga Pasika (Izuka rya Yesu), umuhanzi Patient Bizimana yakoze igitaramo cyo kwizihiza, mu bacyitabiriye hakaba harimo na Miss Mwiseneza Josiane wabaye Nyampinga ukunzwe cyane muri Miss Rwanda 2019.
Miss Josiane Mwiseneza ni umwe bitabiriye igitaramo 'Easter Celebration 2019' cyabereye i Gikondo kuri Expo Ground aho Patient Bizimana yari ari kumwe na Alka Mbumba wo muri DRC, Redemption Voice, Simon Kabera, Gaby Kamanzi na Shekinah worship team ya ERC Masoro. Miss Josiane yaganiriye na Inyarwanda.com aduha ubusobanuro bwa Pasika. Yavuze ko yishimiye cyane kuba muri iki gitaramo cya Pasika ndetse anahamagarira abantu bose bashobozwa kujya bitabira ibitaramo bihimbaza Imana. Miss Josiane uvuga ko 'nta mukunzi afite', yadutangarije ko impamvu yitabiriye iki gitaramo cya Pasika ari uko indirimbo za Patient Bizimana wagiteguye zimushenjagura umutima.
Miss Josiane Mwiseneza mu gitaramo cya Patient Bizimana
Miss Mwiseneza Josiane hamwe na Miss Umukundwa Clemence mu gitaramo cya Patient Bizimana
Aganira na Inyarwanda.com Miss Josiane yatangiye avuga ubusobanuro bwa Easter Celebration kuri we. Yagize ati: "Ubundi Easter Celebration ni igitaramo abantu bahuriyemo barimo barizihiza Pasika, nanjye nabaye umwe muri abo." Abajijwe uko azi Patient Bizimana, Miss Mwiseneza Josiane wambaye ikamba rya Nyampinga ukunzwe cyane 'Miss Popularity 2019' yavuze ko amuzi nk'umuhanzi ufite indirimbo zimukora cyane ku mutima. Yavuze ko yajyaga amubona kuri Televiziyo, kuri Pasika y'uyu mwaka ahitamo kujya mu gitaramo cye akamubona Live. Yagize ati: "Muzi ko ari umuhanzi ushenjagura umutima wanjye ukameneka. Naje rero kumureba Live atari kuri Televiziyo." Miss Josiane yadutangarije indirimbo 3 akunda cyane za Patient Bizimana.
UBUSOBANURO BWA PASIKA KURI MISS JOSIANE MWISENEZA
Abajijwe n'umunyamakuru Joselyne Kabageni wa Inyarwanda.com ubusobanuro bwa Pasika, Miss Josiane Mwiseneza yagize ati: "Pasika ni umunsi twibukaho kuzuka kwa Yesu ariko na none iyo dukurikiye cyera amateka, Pasika itwibutsa kunyuraho,..itwibutsa uburyo Malayika yanyuragaho agenda areba ko Abisirayeli bagiye basiga amaraso y'umwana w'intama ku nkomangizo z'umuryango. Ibyo byose ni byo twibuka tukanibuka ko Umwami wacu yatsinze urupfu". Patient Bizimana yabwiye Inyarwanda ko yishimiye cyane uko igitaramo cyagenze, abantu bakaza ari benshi ndetse bakagaragaza ibyishimo. Yanabajijwe kuri Miss Mwiseneza Josiane witabiriye igitaramo cye.
Patient Bizimana mu gitaramo 'Easter Celebration 2019'
Abajijwe niba azi Miss Josiane, Patient Bizimana yavuze ko amuzi rwose, icyakora agaragaza ko atari azi ko yitabiriye igitaramo cye. Amaze kubimenya, yavuze ko byamushimishije cyane. Patient Bizimana yatangaje ko uko abantu batandukanye bakomeza gufashwa n'indirimbo ze, bimuha imbaraga zo gukora cyane n'izo gusenga Imana kugira ngo ikomeze kumukoresha. Yagize ati: "Josiane yaje? Ohh ni ikintu cyiza cyane, icyo namubwira ni uko yagize neza kuza. Kuba indirimbo zanjye azikunda ni umugisha. Ni umwe mu bandi benshi, rero icyo ni ikintu kimpa imbaraga zo gukomeza gukora kandi no gukomeza gusenga cyane kugira ngo Imana idufashe."
REBA HANO IKIGANIRO NA MISS JOSIANE NA PATIENT BIZIMANA
VIDEO: NIYONKURU Eric-Inyarwanda.com
IKIGANIRO: Joselyne KABAGENI-Inyarwanda.com


text:
Umwe - kazi ati : " Jye, nikundira abazungu kuko iyo agukunze, arabikubwira; yanakwanga, nabyo akabikubwira". Buri wese agira icyo avuga kuri iki gitekerezo cya mubyara wacu. Hatarashira akanya kanini, umwe mu basore bari aho, aramubaza ati :"Ko jye nakubwiye ko nshaka kuza kugusura, ukanyemerera. Nyuma ko naje kugusaba ko twarara mu cyumba kimwe kubera ko tuziranye cyane, ndetse ko nta kibi cyaba, wanshubije ngo iki?" Nyamukobwa ati :"Ariko iyo si imvugo nyarwanda!" None se uko siko "kuri' ashaka ko yumva? Cg biba ukuri kuko ari "umuzungu" ubivuze? Cg ni imyumvire idafututse? Wowe ubyumva ute?
Related Posts by Categories


text:
Kuva iki gihembwe cy’ihinga 2023A cyatangira, mu Gihugu cyose hakomeje kubura imvura ku buryo hari abahinzi bataratera imbuto, ndetse hakaba n’aho yatewe ikuma.
Iki gihembwe nibwo mu Ntara y’Iburasirazuba hahingwa ibigori kandi bikanera ku bwinshi, kuko ubundi kiba gifite imvura nyinshi.
Mu guhangana n’iki kibazo, ubu abahinzi bahinga ku buso buhuje mu Mirenge ifite imvura batangiye guhabwa ifumbire ya DAP na Urea ku buntu, kugira ngo harebwe ko haboneka umusaruro mwinshi cyane w’ibigori.
Mu rwego rwo kurwanya amapfa no kongera umusaruro, abahinzi b’Umurenge wa Nyamugali mu Karere ka Kirehe, ku Mbere tariki ya 31 Ukwakira 2022, bashyikirijwe ifumbire ya Urea igera kuri toni ebyiri ikaba yahawe abahinzi bo mucyanya cyuhirwa.
Umuyobozi w’Akarere ka Kirehe wungirije ushinzwe iterambere ry’ubukungu, Nzirabatinya Modeste, yasobanuriye abahinzi ko ifumbire bayihawe n’ubuyobozi bukuru bw’Igihugu, kugira ngo bazamure umusaruro bazabashe no gusagurira isoko.
Habariwemo abahinzi b’Akagari ka Kagasa mu bice byuhirwa, ku wa 31 Ukwakira 2022, habagawe ibigori ku buso bwa hegitari 20.
Ku wa Gatandatu tariki ya 29 Ukwakira 2022, mu muganda usoza ukwezi k’Ukwakira, mu Karere ka Nyagatare naho hatewe ifumbire mu mirima y’ibigori ya Koperative KABOKU, ahakoreshwa uburyo bwo kuhira.
Umukozi w’Intara y’Iburasirazuba ushinzwe iterambere ry’Uturere, Rugaju Alex, avuga ko iyi fumbire itangwa ku buntu mu rwego rwo gufasha abahinzi bahuje ubutaka kongera umusaruro.
Ati “Ifumbire iratangwa ku buntu mu rwego rwo guhangana n’amapfa, abafite imvura cyangwa abahinga buhira nibo bayihabwa ariko nanone ku bahuje ubutaka, kugira ngo imyaka yihute kandi umusaruro ube mwinshi. Aho imyaka yumye cyangwa bafite imvura nkeya cyane, turimo kubaha imigozi y’ibijumba ndetse n’ibiti by’imyumbati kuko bidakenera imvura nyinshi.”
Kuri ubu abahinzi bamaze guhabwa ifumbire ya DAP na Urea ingana n’ibiro 1,072.95 mu Ntara yose y’Iburasirazuba.
Avuga ko ubu ku Mirenge 95 igize Intara y’Iburasirazuba, 59 ari yo ifite ikibazo gikomeye cyo kutabona imvura.
Agira ati “Mu kigereranyo Bugesera, Imirenge 15 nta mvura, Gatsibo Imirenge itandatu, Kayonza itanu, Kirehe 12, Ngoma itandatu, Nyagatare ibiri naho Rwamagana 13.”
Abahinzi bashishikarizwa gukoresha uburyo bwo kuhira aho bishoboka, cyane ko ibikoresho byifashishwa bifite nkunganire ya Leta.
MENYA UMWANDITSI
Umunyamakuru wa Kigali Today/KT Radio
@ SEBASAZAGEmman1


text:
Abarimu batize uburezi bagiye gufashwa kubona impamyabushobozi zabwo
Umuyobozi w’ishami rishinzwe iterambere n’imicungire y’abarimu mu Kigo cy’Igihugu rushinzwe uburezi bw’ibanze (REB), Leon Mugenzi, aratangaza ko abarimu batize uburezi bagiye gushyirirwaho porogaramu yo kwiga ngo bagire ubumenyi bukenewe, mu kubasha gutanga amasomo neza birushijeho.
Bitangajwe nyuma y’uko hari abarimu batize uburezi bakunze kugaragaza ko badahabwa amahirwe angana n’ababwize, iyo bagiye kwaka inguzanyo muri Koperative yabo, Umwalimu SACCO, aho babwirwa ko batujuje ibisabwa.
Leon Mugenzi avuga ko impamvu nyamukuru yo guhugura abarimu batize uburezi, ari uburyo bwo kubafasha kongera ubumenyi no kuzamura ireme ry’uburezi, mu mushuri y’uburezi bw’ibanze.
Agira ati “Bikwiye kumvikana neza ko gufasha umwarimu utarize uburezi atari ukumubwira kujya gufata inguzanyo mu Mwarimu SACCO, ahubwo ni ukugira ngo abone amahirwe nk’ay’abandi bafite, muri serivisi bahabwa hakaba harimo n’iz’Umwalimu SACCO”.
Mu kiganiro ‘Ubyumva ute’ cya KT Radio cyo ku wa 03 Kanama 2022, Mugenzi yavuze ko bari hafi yo gusohora amatangazo amenyesha abarimu bigisha mu mashuri abanza n’ay’incuke, ko bateganyirijwe kuzajya kwigira mu bigo byigisha uburezi (TTC) bibegereye, bakazahabwa impamyabushobozi (Certificates).
Asobanura ko aya mahirwe ahabwa n’abarimu bigisha mu mashuri yisumbuye batize uburezi, ariko barangije icyiciro cya mbere n’icya kabiri cya kaminuza, A1 na A0 yo kongera ubumenyi muri kaminuza y’u Rwanda ishami ry’uburezi, nabo bakiga amezi atandatu bakarangiza bafite impamyabushobozi yo kwigisha (Post Graduate Diploma).
Agira ati “Impamvu nta yindi ni uko tubitabaza nabo bakaza kudufasha kutwigishiriza abana ku bumenyi bafite. Guverinoma y’u Rwanda ibafitiye amakuru meza, aho twabateguriye porogaramu bazakurikira mu biruhuko binini n’ibitoya na za ‘weekend’, bakiga bakagera ku rwego rw’abarimu twifuza”.
Mu kongerera umushara umwarimu hatekerejwe no kumwongerera amahirwe yo kwaka inguzanyo muri Koperative Umwalimu SACCO, bityo Guverinoma y’u Rwanda yarongereye ubushobozi bwayo bwo gutanga inguzanyo, ishyiramo miliyari eshanu z’Amafaranga y’u Rwanda.
Mugenzi avuga ko bikwiye kumvikana neza ko abarimu batize uburezi nabo bafite amahirwe yo kwaka inguzanyo mu Mwalimu SACCO, gusa aba barimu bakomeje kugaragaza impungenge z’uko bahabwa igihe gito cyo kwishyura inguzanyo bahabwa, ugereranyije na bagenzi babo bize uburenzi, icyo kibazo ngo kikaba gikomeje gukorerwa ubuvugizi kugira ngo gihabwe umurongo ukwiye.
Ibitekerezo ( 86 )
Nibyiza hari twitabwaho kuri mwarimu gusa muzarebe ku bantu bari bararatangiye kwiga kaminuza ariko bigishaka primary batarize uburezi ubu bakaba bari baratangiye kubwiga muri kaminuza kandi biga mu biruhuko bazarebe kumpande zombi kugira ngo batazacikirizamo amasomo yabo batangiye. Murakoze
Nibyizako leta ikomeje
gutekereza kuri mwarimu.gusa hazanozwe hagati ya weekend na vacance kugirango mwarimu arusheho kubitegura neza.
Nibyiza ko hagiye guhugurwa abarimu batize uburezi ariko hanarebwe nuko hatangwa akazi kubakoze ibizamini batarahabwa akazi Kandi baratsinze bakaba Bari kuri waiting list
Mwaramutse iki kiganiro ningenzi cyane kd ningombwa gufasha abarimu batinze uburezi kuko nabo bakora akazi neza
Umwarimu sacco nuvaneho exclusion kubarimu batize uburezi kuko iradupenariza mu nguzanyo aho ujya kwakwa inguzanyo utarabwize bakaguha 1ans nabwo bagakuramo amezi yose wahembwe meibaze namwe umusore ushaka kubaka nufite open letter atarize uburezi ahabwa kumwe nufite contract y1year namwe mwumve iyo logic nivaneho exclusion tube included muriyo nkuko leta iravangura ku mushahara cg se baduhe uburenganzira tugane and ma banki tujye tuba ariho duhemberwa kuko nubundi badukata menshi bakaducagagurira agashara kimwe n’uwabwize nyamara credit bakaturobanura,ni kindi ni uko utarabwize aba atemerewe gusinyira CA kuba inwate y’ugiye kuyaka,muri make U-sacco ibangamiye cyane abatarabwize,turashimira cyane leta ni umubyeyi utarobanura umushahara ingana n’uwabwize ntirobanura tukanenga ikigega cy’umwari sacco muri exclusion yayo kubatarabwize,iyo tugeze muri u-sacco duhita tubona ko twabyaye excluded,tuzayakurira rwose amahugurw neza kdi ku gihe,natwe twongere ubumenyi kuri genera pedagogy and methodology Nandi masomo yose yerekeye ku burezi tuzabone uko duteza imbere Irene ry’uburezi.Ukibazo:ese URI kwiga uburezi muri kaminuza ariko akaba yigisha primary kdi akiga holiday and weekend session ubwo ayo mahugurwa ko azaza ari muri weekend Cg vacance ubwo uwo URI kwiga uburezi in university ntiyashingirwaho abari kubwiga ntibahera kuri aho?mutubarize
Umwarimu sacco nuvaneho exclusion kubarimu batize uburezi kuko iradupenariza mu nguzanyo aho ujya kwakwa inguzanyo utarabwize bakaguha 1ans nabwo bagakuramo amezi yose wahembwe meibaze namwe umusore ushaka kubaka nufite open letter atarize uburezi ahabwa kumwe nufite contract y1year namwe mwumve iyo logic nivaneho exclusion tube included muriyo nkuko leta iravangura ku mushahara cg se baduhe uburenganzira tugane and ma banki tujye tuba ariho duhemberwa kuko nubundi badukata menshi bakaducagagurira agashara kimwe n’uwabwize nyamara credit bakaturobanura,ni kindi ni uko utarabwize aba atemerewe gusinyira CA kuba inwate y’ugiye kuyaka,muri make U-sacco ibangamiye cyane abatarabwize,turashimira cyane leta ni umubyeyi utarobanura umushahara ingana n’uwabwize ntirobanura tukanenga ikigega cy’umwari sacco muri exclusion yayo kubatarabwize,iyo tugeze muri u-sacco duhita tubona ko twabyaye excluded,tuzayakurira rwose amahugurw neza kdi ku gihe,natwe twongere ubumenyi kuri genera pedagogy and methodology Nandi masomo yose yerekeye ku burezi tuzabone uko duteza imbere Irene ry’uburezi.Ukibazo:ese URI kwiga uburezi muri kaminuza ariko akaba yigisha primary kdi akiga holiday and weekend session ubwo ayo mahugurwa ko azaza ari muri weekend Cg vacance ubwo uwo URI kwiga uburezi in university ntiyashingirwaho abari kubwiga ntibahera kuri aho?mutubarize
Ndumva gahunda yo kuzamura ireme ry’uburezi ikomeje kwimakazwa harakabaho Leta y ubumwe
Ndumva gahunda yo kuzamura ireme ry’uburezi ikomeje kwimakazwa harakabaho Leta y ubumwe
Nibyiza Ni iby’igiciro gufasha abarimu batize uburezi mu buryo bwose bushoboka. Gusa murebe uko mwaha amahirwe n’abigisha primary bize kaminuza zitari iz’uburezi nabo bashobore gupiganwa ku isoko ry’umurimo nabo babe babona promotion mu burezi.
Mfite ibyifuzo 2
1muzatubarize amafaranga mwarimu akatwa,ntawuzi icyo akatirwa kuko avugwa munyandiko(contract),kuko umushahara urahindagurika burikwezi.
2)mudusabire natwe abatarize uburezi tugire amahirwe amwe kunguzanyo ubwo tugiye kwiga poste graduate.
3umwarimu urangije igeragezwa rya2 atarabona impamyabushobozi,ntazabona ibaruwa ya burundu?
Nukuri turashimira Leta y’abanyarwanda idahwema gutekereza icyabateza imbere.jyewe mfi ibyifuzo 2
1)muzadukorere ubuvugizi tumenyengo mwarimu akatwa angahe?akatirwa iki?kuko umushahara uvugwa munyandiko,mubiganiro bitsndukanye,ugenda uhindagurika burikwezi.
2)mudusabire noneho abatarize uburezi babe bahawe amahirwe amwe nabize uburezi kukijyanye n’inguzanyo,kuko tugiye kwiga murakarama.
Turabashimiye kubwiyi nkuru.
Muzatubarize nimba aba barimu bahawe Aya mahirwe cyane cyane abafite impamya bumenyi ya A1 na A0 nimba Leta izabishyurira icyo twakwitaschool fees cg minerval ndetse no kubaha amafranga azabatunga tutibagiwe amafranga y urugendo. biramutse atariko bimeze bazashyiraho uburyo bwo Kuba bahabwa Aya mahugurwa ahantu habegereye. urugero nko muri buri Karere hakabonekamo training centre. Murakoze
Turashimira Nyakubahwa HE udahwema gushaka icyateza u Rwanda n’abanyarwanda imbere, abo barezi nabo kuba baratekerejweho ni iby’agaciro. Barezi natwe Mureke dufate iya mbere twite ku murimo wacu impano twifitemo tuzitoze abo turera kuko uru Rwanda ni urwacu n’abadukomokaho. Nyakubahwa HE abarezi tumwifurije ishya n’ihirwe Kandi ntituzamutererana.


text:
Niki kilimo gukorerwa mu ibanga ryo mw’isi y’umwuka?
Hits: 23
Reka dutangire dushimira abantu berenze igihumbi bamaze gusoma inyandiko cyangwa “article” yitwa” Iminsi yawe y’ibihembo ikomoka mu milimo myiza cyangwa mibi yaba yegereje”.
Abumva iyi mvugo y’ijwi rirangurura mu butayu, rigaca imana zitabera z’Uhoraho Uwiteka Imana Nyiringabo. Bafite amahirwe kurusha abandi. Ariko kandi nta wabura kuvuga ko, banafite ibyago byinshi kubirengagiza iryo jwi rirangurura.
Reka nemeranywe n’abarwanya uwo muhamagaro. Cyangwa arwanya iryo jwi, wenda bavugako, atari iry’ukuli. Birashoboka ko, badafite za gihamya zibihakana. Bisobanura ko, ar’iry’ukuli nubwo bataryemera kubera inyungu z’abamwe.
Hazacur’iki, nibiramuka ar’ukuli, yuko umwana w’umuntu ari we, kandi yahawe guca imanza zitabera? Umunyabwenge (1), niwe wagiz’ati, reka twizere yuko Imana iriho, ku mperuka nidusanga ari nta yihali nta gihombo tuzagira. Kuruta kuyihakana tutazasanga ihari tukazahura nibyago bikomeye (ibyo byitwa imbaraga mu gutekereza).
Kurwanya cyangwa guhakana ibiriho, witwaje ko, uriho, (bisobanuye kwima ingoma). Mbese ejo wazakurwaho uwo warwanyaga akagusimbura, bizagenda gute? Niyompamvu twanditse indi article murulimi rw’ikinyamahanga igir’iti, ufite imfunguzo, niwe ufite ubwami, cyangwa niwe Mwami “the person who has the keys determined who will be the King”.
Twemeranywe ko, kunyica byo bidashoboka! Kabone naho naba ndi mu biganza byanyu. S’uko mutabigerageje, ahubwo byarabananiye. Niyompamvu nigeze mba mbwira ngo, mujye mukora ibyo mushoboye.
Tekereza nawe iho bahereye na magingo aya! Impera n’imperuka muzicuza mutagifite igaruriro. Icyo gihe muzifuza gukora ibyo na basabye gukora bitagishobotse. Nubwo muri ba mwanga mwabo, mushimishwa no kwitwa barihima.
Icyo gihe hazaba amahoro atarigeze kubaho kw’isi yose. Gakondo yabakiranutsi izaba ar’umurwa w’Uhoraho Uwiteka Imana Nyiringabo. Ninde Uta kwifuza ibyo bihe, usibye ubwoko bwa Satani aribo Abega buzuye gukiranirwa?
Nahoze ndeba abanyabifu kuri YouTube, bagira bati “second coming will come to condemned the whole world”. Urumva ko bakiri mu mwijima ukomeye cyane. Matthew 6:23,niba umucyo ukulimo ari umwijima, uwo mwijima ungan’iki?
Bivuzeko hari abantu bari mu mwijima, ariko bo bakawita umucyo. Nushaka kubireba neza uzabanze ukureho inyungu zawe, maze urebe mu buryo butalimo inyungu zidafite aho zegamiye uzabona igisubizo wari warabuze.
Abanyamadini bihisha mu mvugo ivugako, bahamagariwe gukorera Imana. Ariko buriya uwakuraho ibihembo ntabwo wakongera kubumva bavuga. Umunsi twagiye mu bukwe kuri kiliziya catholic mu kiyovu. Padiri yatinze kuza gusezeranya abageni ngo haciyeho umunsi umwe atari yahembwa.
Byasabye ko abafite ibiroli bamuha kimwe cya kabili cy’umushahara we. Nyamara bavugako bihaye Imana. Buriya byibuze ababikira nibo umuntu yapfa kuvugako wenda bihaye Imana. Ariko urwango, Ishyali, kuriganya, n’ubusambanyi nabyo ntabwo biboroheye. Umubikira muri 2020 yagiye kwa muganga avuga ngo arwaye malaria, bamupimye basanga inda irenda kuvuka. Ayo ni amakuru dukesha radio mile mile FM.
Bakundwa simvuze ko messiah cyangwa Kristo, ariko mbaye na we, nta mategeko naba nishe, kuko sijye niremye. Nisanze ndi uko ndi. Ndi uwo ndi we. Ubifate uko ushaka, ariko uko niko kuli. Ariko reka mba baze, nizere ko mutantera amabuye.
Harya ubwo musanze ndi Kristo wavukiye mw’isi,ubushize yavukiye muri Israel, bamwe bati, nti tumwizera kuko ari umuzungu. Muri iki gihe ashimye kugaruka nk’uko Elijah yagarutse ari Yohana, mwabyifatamo gute?
Ibitwaro bikomeye na za camera zihambaye zashinzwe muri Israel ngo bategereje kurwanya Messiah ubwo azagaruka gucirwaho iteka isi yose!
Ariko igihe kimwe bamubajije kuza k’umwana w’umuntu, n’ikimenyetso cyo kw’ima ingoma ya Kristo. Arabasubiza ati ubwami bw’Imana buri muri mwe. Icyo gihe bwari bwije hatari hacya nk’iki gihe.
Abategereje Kristo mutegereze cyane, kandi muzarinda mukurwa mw’isi mutari mwamubona. Ahubwo muzisanga mu itanure ry’umuriro kuko mwamaze gucirwaho iteka. Cyakora ashobora kuzaza niturangiza imanza zitabera. Aho ni nyuma y’imyaka (750) nk’uko yabitegetse.
Ndabona bunkereyeho, nta warangiza kwigisha amatwi yabaye ibihuri, ninda zaguye ivutu ry’iby’isi. I believe that time will tell you. In proper times, and proper action, with proper control life. Igihe cyose Imana igucira amarenga kuko izi yuko mahuma aba arekereje. Ubwo niba utabasha kumva imvugo yanjye, wowe uri kure y’ubwami. Ariko niba ubasha kunyumva neza ubwami buri hafi yawe.
Usesenguye neza impamvu abega bandwanya cyane, hamwe n’abashambo ba rnc, ni uko bemera badashidikanya neza ko n’Umwami wa gakondo ya bakiranutsi. Kuko babaye batabyizera, nta bwo bakwirurwa bahiga ubugingo bwanjye. Ubundi bampigisha uruhindu ku mpamvu (2). Iya mbere nitangaza makuru ryigenga, iya kabili n’ubwami bugendera kw’itegeko shinga mpagaraliye. Ibi bintu uko ari (2) sinshobora kubireka ngo kuko (kkk) batabishaka.
Kagame Paul, Kayumba Nyamwasa, Kaguta Yoweri Museveni (KKK) abo ni abanzi bw’Uhoraho Uwitka Imana Nyiringabo. Ntibigutangaze niba utari wari ubiziiko aba Pastor’s bose nibyo bihugu ari abakozi babo. Usanga bizera abo bagabo kuruta uko bizera Imana yabaremye. Kumva rero ko hariho umugabo utabatinya kandi ari bagafuni, bahita babona igihe cyabo cyo gukurwaho kigeze…
Iminsi yawe y’ibihembo ikomoka mu milimo myiza cyangwa mibi yaba yegereje. Iyi nyandiko yatangajwe taliki 3 Sept, 2022. Bigaragara ko abantu bitaye ku iherezo ryabo kuruta ubuzima bwa none. It has been actually motivated me, and encouraged me to continue constantly my career of journalism, may the Lord bless you abundantly.


text:
Kuwa gatanu, taliki ya 4 ugushyingo 2022, Nyiricyubahiro Musenyeri Visenti HAROLIMANA yitabiriye ibirori by’umunsi mukuru wa Mutagatifu Karoli Boromewo, umurinzi wa seminari nkuru ya Nyakibanda. Ni ibirori byabimburiwe n’igitambo cya misa yayoboye ari kumwe na Nyiricyubahiro Musenyeri Alnardo CATALAN intumwa ya Papa mu Rwanda; Nyiricyubahiro Musenyeri Smaragde MBONYINTEGE umushumba wa Diyosezi ya Kabgayi, Nyiricyubahiro Musenyeri Céléstin HAKIZIMANA umushumba wa Diyosezi ya Gikongoro, Nyiricyubahiro Musenyeri Edouard SINAYOBYE umushumba wa Diyosezi ya Cyangugu. Hari kandi n’abapadiri ndetse n’abihayimana banyuranye. Ku ruhande rwa leta ibyo birori byari byitabiriwe n’umunyamabanga nshingwabikorwa w’Umurenge wa Gishamvu ndetse n’abandi bayobozi mu nzego z’ibanze. Mu nyigisho ye, Nyiricyubahiro Musenyeri Céléstin HAKIZIMANA yagarutse ku rugero rukwiye gufatirwa kuri Karoli Boromewo cyane cyane gushyira umutima ku butumwa, bugategurwa neza kandi bugahabwa igihe gihagije mu kubutunganya. Muri iki gitambo cya misa, umwepiskopi wa Diyosezi ya Kabgayi, ari na we ushinzwe amaseminari makuru, yafunguye ku mugaragaro umwaka w’amashuri 2022-2023
Mu butumwa bwatanzwe na Nyiricubahiro Musenyeri intumwa ya Papa mu Rwanda, hibanzwe cyane cyane ku byo umuseminari akwiye kwibandaho n’uko Papa abyifuza. Yibukije abaseminari ko abasaserdoti babereyeho gufasha imbaga y’Imana agira ati:″muzaba abapadiri bo gufasha imbaga y’Imana, kwita kuri buri wese cyane abakene ″ Ibirori byasojwe n’ubusabane.
Abaseminari n'abapadiri ba Diyosezi ya Ruhengeri baba mu Nyakibanda baboneyeho kuramutsa Umwepiskopi no gufata amafoto y'urwibutso.
Fratri Blaise UKWIZERA
L’Atelier de l’Economat Général de Ruhengeri est une enseigne rwandaise sise au Nord, dans la ville de Musanze,...
Nous offrons des Salles de réunion et des options de restauration qui offrent une atmosphère pratique...